Amal Ibadah dan Manfaat 10 Malam Terakhir Ramadan

Alhamdulillah, diam tak diam, kita sudah pun menghampiri penghujung Ramadan. Jika kedatangan bulan mulia ini memang dinanti-nantikan kehadirannya, sudah pasti kedatangan 10 malam terakhir Ramadan lebih diburu oleh semua umat Islam.
Di dalam surah Al-Qadr, Allah SWT menyatakan malam Lailatul Qadar malam yang penuh kemulian dimana Al-Quran diturunkan, dan para malaikat termasuk ketua malaikat, Jibril AS juga turun ke bumi untuk beribadah. Mereka yang beramal di malam ini akan mendapat ganjaran seperti beramal selama 1000 bulan. Wow!

Kredit gambar: muslim.sg
Malam Lailatul Qadar ini menjadi buruan dan idaman setiap umat Islam. Walaupun tidak diketahui waktu yang sebenar-benarnya tetapi, kita telah diberitahu yang ianya adalah 10 malam terakhir di bulan Ramadan.
Rasulullah SAW sendiri akan menggandakan setiap amalan di 10 malam terakhir Ramadan untuk mengambil manfaat dan keberkahan malam yang mulia ini.  Umm al-Mukminin Aisyah RA meriwayatkan yang Rasulullah SAW paling banyak beramal dan berdoa terutamanya di 10 malam terakhir Ramadan.
Kredit gambar: Dr Ahmad Sanusi
Mengambil Inspirasi dari sunnah Rasulullah SAW ini, apa kata sama-sama kita berazam untuk memperbanyakkan amal dan berdoa tanpa henti, terutamanya di malam terakhir 10 Ramadan ini.
Antara perkara yang boleh kita lakukan:
Ambil cuti untuk beribadah
Kita sering mengambil cuti untuk berehat dan merawat diri dari kesibukan kerja. Dan tugasan harian. Untuk Ramadan kali ini, apa kata jika kita ambil cuti dan fokuskan ibadah di 10 malam terakhir Ramadan tanpa risau akan lambakan kerja dan tugasan di siang harinya.
Mari kita khususkan malam-malam istimewa ini dengan Maha Pencipta yang mencipta kita kerana tanpa izinNya, pasti kita takkan wujud di alam dunia ini. Luangkanlah sedikit masa untuk kita berterima kasih dan bersyukur padaNya.
Jika 10 hari terlalu lama untuk bercuti dari pejabat, cubalah untuk beberapa hari yang mampu. Ini akan memudahkan kita untuk beri’tikaf di masjid.
Beri’tikaf di Masjid
Kredit gambar: ﹏﹏﹏﹏﹏ / Shutterstock.com
Rasulullah SAW akan meluangkan 10 hari dan malam terakhir di bulan Ramadan dengan beri’tikaf di Masjid. Sesungguhnya, masjid itu sangat tenang dan penuh barakah untuk semua.
Banyak yang boleh dilakukan sementara kita beri’tikaf di masjid. Malah, jika hanya menghadirikan diri dan duduk tanpa berbuat apa-apa dengan niat untuk beri’tikaf di masjid, sudah memadai. Ya, benar, hanya perlu melakukan niat, dan kita sudah pun mendapat berkat amalan beri’tikaf.
Perbaiki dan perbanyakkan solat

Ahli pengkaji sains mengesahkan pelbagai faedah dan kebaikan solat, termasuklah memperbaiki peredaran darah, sistem penghadaman, dan juga kesihatan jantung. Solat juga menjadi senaman ringan untuk melegakan sakit belakang atau sendi-sendi.
Rebutlah kebaikan solat dan waktu berkat 10 malam terakhir Ramadan ini dengan memperbanyakkan solat. Jika sebelum ini, kita hanya mampu melakukan solat yang wajib sahaja, rebutlah waktu ini untuk memperbanyakkan solat sunat. Latih diri untuk solat awal waktu dan berjemaah di siang hari. Dan pada malam harinya pula, kita perbanyakkan solat sunat seperti solat tarawih, solat tahajjud, solat taubat, solat tasbih, solat hajat dan sebagainya.
Bertekad dan berusahalah untuk tidak ketinggalan melaksanakan solat tarawih setiap malam pada 10 malam terakhir Ramadan ini, kerana solat tarawih memang solat yang dikhususkan hanya pada bulan Ramadan sahaja.
Beristighfar dan berdoa
Keindahan Islam adalah umatnya boleh berdoa dan memohon kepada Maha Pencipta apa sahaja, pada bila-bila masa dan di mana-mana sahaja. Kita akui yang kita ada banyak kekurangan dan Allah SWT sahajalah tempat kita memohon keampunan dan memenuhi hajat di hati.
Perbanyakkanlah beristighfar dan berdoa di malam lailatul qadar. Saidatina Aisyah pernah bertanya kepada Rasulullah tentang apakah yang perlu dilakukan andainya bertemu dengan malam Lailatul Qadar. Lalu Baginda Nabi mengajarkan kepadanya doa:
اللَّـهُـمَّ إنَّكَ عَفُوٌّ تُـحِبُّ العَفْوَ فَاعْفُ عَنِّي
Maksudnya:
“Ya Allah, sesungguhnya Engkau Maha Pengampun dan amat suka akan keampunan, maka berikanlah keampunan kepadaku.”
Mudah sahaja doa yang boleh kita amalkan ini. Jom ajar anak-anak untuk hafal bersama-sama dan amalkan doa ini.

Istiqomah dalam bersedekah
Sesungguhnya, konsep sedekah dalam Islam sangat luas dan bukan tertumpu dalam bentuk wang ringgit sahaja. Bahkan senyuman itu pun di kira sebagai sedekah.
Allah SWT berfirman di dalam surah Al-Baqarah, ayat 261, yang membawa maksud:
Bandingan (derma) orang-orang yang membelanjakan hartanya pada jalan Allah, ialah sama seperti sebiji benih yang tumbuh menerbitkan tujuh tangkai; tiap-tiap tangkai itu pula mengandungi seratus biji. Dan (ingatlah), Allah akan melipatgandakan pahala bagi sesiapa yang dikehendakiNya, dan Allah Maha Luas (rahmat) kurniaNya, lagi Meliputi ilmu pengetahuanNya. [QS 2:261]
Kemurahan hati yang ikhlas bersedekah tidak dipulangkan dengan pahala biasa malah Allah SWT telah menjanjikan pahala yang berlipat ganda.
Kredit gambar: Muslim aid
Di 10 malam terakhir ini, apa kata kita cuba didik diri dan ahli keluarga untuk bersedekah setiap malam setakat yang kita mampu. Mama Siti suka menggalakkan anak-anak dengan memberi mereka upah RM1 setiap malam untuk disedekahkan di dalam tabung surau setelah selesai solat tarawih.
Rebutlah keberkatan malam lailatul qadar ini dengan bersedekah. Istiqomah dalam bersedekah setiap malam supaya kita dapat rasa nikmatnya memberi dan manfaat yang dapat dikongsikan dengan semua.
Luangkan masa dengan Al-Quran
Al-Quran itu adalah hadiah terulung dari Allah SWT untuk kita. Alhamdulillah. Ialah panduan hidup, penawar, peringatan dan rahmah. Marilah kita berusaha untuk membuka lembaran Al-Quran, terutamanya di malam-malam terakhir Ramadan ini.
Sesungguhnya daripada Abdullah bin Mas’ud RA, bahawa Nabi SAW bersabda:
Kredit gambar: msyaraafiq / Shutterstock.com
“Barangsiapa yang membaca satu huruf di dalam al-Quran maka baginya satu kebaikan dan setiap kebaikan itu digandakan menjadi sepuluh kebaikan yang semisal dengannya. Aku tidak mengatakan “الم” satu huruf akan tetapi Alif satu huruf, Laam satu huruf dan Miim satu huruf”. [Riwayat al-Tirmizi (2835)]
Hadis tersebut menunjukkan betapa mulianya Al-Quran hinggakan ganjaran orang yang membacanya digandakan bagi setiap huruf yang dibaca.
Jika kita tidak mampu hendak baca sejuzu’ dua, mulakan dengan satu muka satu malam. Tetapi, jika kita ada kekangan yang tak dapat dielakkan, cubalah untuk membaca Al-Quran walaupun beberapa ayat.
Jaga adab dan perlakuan
Mungkin ramai yang terlepas pandang betapa pentingnya adab dan akhlak di dalam Islam. Sia-sia amal baik kita jika kita tidak ikuti dengan adab dan akhlak mulia seperti yang ditunjuk oleh Rasulullah SAW.
Mama Siti terpanggil hendak berkongsi perkongsian Mufti Menk di Facebooknya yang berpesan, jika kita masih menghadapi kekangan dan halangan untuk perbanyakkan amalan di 10 malam terakhir di bulan Ramadan ini, sekurang-kurangnya, jangan kita rosakkan dengan berbuat perkara yang dilarang Allah SWT.

Jauhkan dari melakukan maksiat dan membazir masa dengan mengumpat, mencaci dan sebagainya. Jauhkan dari sifat-sifat riya’, menunjuk-nunjuk, sombong dan ujub. Setidak-tidaknya, daripada menjauhi sifat-sifat terkutuk itu, moga Allah beri hidayah dan permudahkan kita untuk beramal dengan ikhlas. Insyaallah.
Ada banyak amal ibadah yang boleh kita lakukan untuk mencari redha dan mengejar barakah dan fadhilat waktu mustajab doa ini. Cuba bayangkan yang amalan yang hanya dilakukan pada satu malam barakah ini bersamaan dengan amalan kita hidup di dunia selama hampir 83 tahun.
Cuba bayangkan yang pada malam yang berkat ini, para malaikat bersesak-sesak memenuhi bumi untuk beramal dan menjadi saksi untuk kita di Hari Pertemuan nanti, ‘Benar ya Allah, kami bersaksi dia hadir di malam al-qadr itu dan beramal kepadaMu.’ Subhanallah. Semoga kita diberi kekuatan untuk mengejar malam-malam terakhir Ramadan nanti, Amiin.


Menu Iftar Tradisi – Resepi Daging Salai Masak Lemak Cili Api

Daging salai masak lemak untuk menu iftar adalah sangat istimewa. Makanan tradisi ini berasal dari Negeri Sembilan. Mama Siti paling suka menu yang menggunakan kunyit yang banyak manfaat anti-radang dan juga santan membantu imuniti.
Rasa unik daging salai paling sesuai dihidangkan dalam bentuk rebusan masak lemak cili api.  Menu ini memang sesuai sebagai pembangkit selera ketika berbuka, malah sangat mudah disediakan.
Mama boleh terus beli daging salai yang siap tersedia, simpan di dalam peti beku dan gunakan ketika perlu. Resepi ini tidak perlukan bawang dan tidak perlukan acara menumis. Ringkas namun mantap sekali. Baca ni pun rasa terliur dah ya, mama? Jom tengok cara memasaknya.
Resepi Daging Salai Masak Lemak Cili Api

Kredit gambar: Citarasawan
Bahan-bahan
20g kunyit segar (ditumbuk/dikisar)3-5 biji cili padi (ditumbuk/dikisar, bergantung kepada kepedasan yang disukai)Sehiris asam keping250g santan segar350g air tapis1sk garam pink HimalayaSedikit gulaSehelai daun kunyit (dihiris halus, jika ada)
Cara Memasak
Mula-mula, tumbuk atau kisar halus kunyit dan cili padi tadi. Mana-mana cara pun boleh sebab semua akan direbus nanti. Boleh masukkan bahan tumbuk ini ke dalam kuali.
Kredit gambar: Arief Eddy
2. Selepas itu, masukkan asam keping, air tapisan, daging salai, garam pink dan gula tadi. Setelah daging salai lembut sedikit, barulah dimasukkan santan. Santan hendaklah sentiasa dikacau sehingga ia mendidih ya. Boleh juga jika mahu dicampur sekaligus, cuma lebih lama proses terus-menerus mengacau perlahan ni untuk elakkan santan pecah minyak.
Kredit gambar: Azie Kitchen
3. Kemudian bolehlah tutup api, dan dihidangkan terus panas-panas sebelum berbuka puasa.
Kredit gambar: Lifestyle Asia
Resepi oleh: Fiey Ahmad
Tips Tambahan Bagi Menu Ini
Daging salai masak lemak cili api ni ada pelbagai variasi resepi, termasuk ditambahkan serai sebagai penguat rasa herba nusantara. Boleh ditambahkan belimbing buluh sebagai pengganti asam keping. Masakan daging salai masak lemak cili api juga sedap jika digandingkan bersama rebung atau pucuk ubi.
Untuk tambahan serat, Mama Siti cadangkan masak sayur campur kacang buncis bersama telur dadar. Sesuai juga untuk menu anak-anak di rumah jika mereka tidak gemarkan daging salai ini.
Memandangkan menu ini dimasak untuk berbuka puasa, Mama Siti cadangkan kurangkan tahap kepedasan supaya lebih mesra perut yang kosong untuk elakkan pedih atau sebu nanti.
Selain itu, boleh juga berbuka dahulu dengan air dan kurma atau buah-buahan. Kemudian solat Maghrib terus sebelum menjamu selera makanan berat. Cara ini membantu usus kita melalui proses transisi perlahan selepas berpuasa seharian. Jika mama ada alami pedih ulu hati ketika berpuasa boleh cuba amalkan petua di sini.
Selamat berbuka, mama!


Resepi Lengkap Set Nasi Minyak Ala Kenduri, Ayam Masak Merah & Acar Nenas Istimewa untuk Berbuka

Ramadan tiba! Ramadan tiba! Marhaban Ya Ramadan!
Setiap kali berkumandang lagu itu, mesti ramai antara umat Islam yang berasa penuh semangat hendak mengimarahkan Ramadan tahun ini. Baik dari segi memperbaiki diri, memperbanyakkan amalan, dan tidak ketinggalan juga ibu-ibu yang ligat berfikir menu untuk sahur dan berbuka puasa, bagi meraikan bulan mulia ini. Alhamdulillah.
Kali ini, Mama Siti ingin kongsikan satu lagi resepi mudah yang pasti Mama Siti akan cuba sediakan untuk menaikkan selera anak semasa iftar. Mahu tidak mahu, setiap kali Ramadan, anak-anak pasti akan tanya, “Ma, buat nasi minyak ayam masak merah tak?” Rasa bersalah jika jawapannya adalah negatif.

Kredit gambar: Ceria Sihat
Jom Mama semua, kita buat nasi minyak dan ayam masak merah yang mudah lagi menyelerakan ini.
 Resepi Nasi Minyak
Kredit gambar: LaokCampor.com.my
Bahan-bahan
3 pot beras wangi3 cawan air1-2 sudu besar minyak sapi2 sudu besar marjerin Rempah 3 serangkai: bunga lawang, kulit kayu manis, buah pelagaBahan tumisan, dihiris: 5 biji bawang merah, 2 inci halia 1 cawan susu cairSedikit garamDaun pandanKismis atau kacang badamBawang goreng
Cara Memasak
Panaskan minyak sapi dan marjerin bersama-sama. Boleh saja panaskan terus di dalam rice cooker, tapi, Mama Siti lagi gemar untuk menumis di dalam kuali dahulu. Kalau Mama gemar rasa minyak sapi, Mama boleh juga lebihkan sukatan minyak sapi ikut kesesuaian.  Apabila minyak sudah panas, masukkan kayu manis, buah pelaga dan bunga lawang. Masukkan juga daun pandan. Kemudian masukkan bawang merah dan halia yang telah dihiris halus. Tumis hingga naik bau. Selepas itu, masukkan air dan susu cair bersama sedikit garam dan gaulkan dengan beras yang sudah dicuci. Boleh juga masukkan sedikit kacang badam atau kismis sebagai penaik rasa. Taburkan bawang goreng semasa menghidang, pasti lebih menaikkan selera!
Resepi Ayam Masak Merah
Kredit gambar: Kuali.com
Bahan-bahan
1 ekor ayam Rempah 3 sekawan: kulit kayu manis, bunga lawang dan buah pelaga2 biji bawang besar dihiris4 batang serai 6 sudu besar sos cili 4 sudu besar sos tomato4 sudu besar cili kisar4 biji bawang merah dikisar6 ulas bawang putih dikisar4 inci halia dikisar3 sudu besar gula atau secukup rasaSusu cairGaramGula
Cara Memasak
Goreng ayam hingga 3/4 masak kemudian ketepikan. Pastikan ayam tidak terlalu masak, supaya tidak menjadi liat apabila hendak memakannya nanti. Panaskan minyak yang banyak dan tumis bawang besar hiris, serai, kulit kayu manis, bunga lawang sehingga wangi. Kemudian, tumiskan bersama dengan bahan-bahan yang telah dikisar. Perlahankan api, dan masak sehingga pecah minyak dan cili benar-benar garing.  Kemudian, masukkan sos cili, sos tomato, garam dan gula secukup rasa. Kacau rata sehingga terbit minyak dan mendidih. Masukkan air mengikut keperluan. Selepas itu, masukkan ayam yang telah digoreng tadi dan gaulkan kesemuanya. Tambahkan susu cair sedikit, mengikut kadar dan selera masing-masing. Boleh juga ditambah kacang peas atau tomato jika mahu, dan siap untuk dihidang!
Resepi Acar Nenas Timun
Kredit gambar: Sea Salt With Food
Bahan-bahan
NenasTimunLobak MerahBawang besarCili merahCuka GulaGaramLimau / Lemon
Cara Memasak
Hiris panjang-panjang timun dan lobak merah. Kemudian hiris bawang besar, dan cili merah. Nenas dipotong-potong dan hiris mengikut kesesuaian. Gaulkan semua bahan di dalam bekas bersama cuka, garam dan gula. Kalau gemar masam-masam limau atau lemon pun, boleh juga gunakan untuk menaikkan rasa.
Lengkap set nasi minyak ala kenduri kahwin untuk iftar bersama keluarga tercinta. Selamat berbuka puasa!


Menu Iftar Menyelerakan dan Mudah: Ikan Siakap Stim Ala Thai

Diam tak diam, sudah separuh daripada bulan Ramadan berlalu, dan semoga ia telah dimanfaatkan sebaik mungkin. Paling tidak pun, mari kita tanamkan semangat untuk menambah lagi amal ibadah untuk hari-hari yang berbaki di bulan mulia ini, insyaAllah.
Antara ibadah yang boleh kita manfaatkan ialah menyediakan makanan berbuka untuk ahli keluarga tercinta.
Berdasarkan sebuah hadis yang diriwayatkan oleh Zaid bin Khalid al-Juhani R.A bahawa Rasulullah S.A.W bersabda, “Sesiapa yang memberi makan kepada orang yang berpuasa dia akan mendapat pahala yang sama dengan orang yang berpuasa dalam keadaan pahala orang tersebut tidak berkurangan sedikit pun. [Riwayat Al-Tirmizi]
Jadi, dalam kita menyediakan juadah berbuka puasa setiap hari, niatkan dengan niat mengikut apa yang disunnahkan oleh Rasulullah SAW, insyaAllah.
Dalam perkongsian kali ini, Mama Siti nak kongsikan satu resepi mudah, yang pasti menyelerakan. Tambah istimewa lagi, ianya hasil air tangan kita sendiri. Mama Siti ingin berkongsi cara-cara hendak menyediakan Ikan Siakap Stim ala Thai yang banyak khasiatnya.

Kredit gambar: Khalifah Media Network
Jom Mama semua, kita cuba resepi ini untuk berbuka puasa nanti.
Resepi Ikan Siakap Stim Ala Thai
Bahan-bahan
Kredit gambar: Durian Cheese
2 batang serai diketuk1 sudu gula melaka Daun ketumbarLimau nipis – ikut citarasa individu6 batang cili padi1 inci halia dihiris5 ulas bawang putih dicincang kasar1 kiub ayam 1 sudu besar sos ikan2 helai daun limau Garam
Cara Memasak
Masak ikan dengan memasukkan di dalam perut ikan bahan-bahan serai, halia & daun limau kemudian stimkan selama 10-15 minit. Tip untuk tahu ikan sudah masak atau tidak, cuba cucuk sikit isi ikan dan jika isinya tak lekat pada tulang ikan, itu tanda ia sudah masak. Kemudian, bolehlah kita sediakan kuah atau sup siakap stim ini. Mulakan dengan memanaskan air di dalam periuk dan masukkan kiub ayam. Masukkan gula melaka, cili padi, daun ketumbar dan sos ikan. Kemudian, perahkan jus limau nipis, sukatan mengikut citarasa ibu sekalian. Mama Siti gemar jika ianya lebih masam sedikit. Gaulkan ke semua bahan-bahan tersebut sampai mendidih dan tutup air. Masukkan sedikit garam sesedap rasa. Kemudian, tuangkan kuah stim itu di atas ikan yang sudah distim tadi.
Khasiat Ikan Siakap
Kredit gambar: MySihat
Sebenarnya, terdapat banyak khasiat ikan siakap ini tau. Antara khasiat yang boleh kita manfaatkan ialah:
Menjaga kesihatan mata
Ikan siakap sangat tinggi kandungan vitamin A, seperti yang ada pada lobak merah. Vitamin A membantu menjaga kesihatan mata dan memperbaiki penglihatan kita.
Menurunkan berat badan
Bagi Mama yang sedang berazam untuk mengambil keberkatan Ramadan serta menurunkan berat badan, kurangkan pengambilan daging dan gantikan dengan ikan siakap ini. InsyaAllah, ia pasti membantu dalam mengurangkan berat badan Mama kerana kandungan lemaknya lebih rendah berbanding dengan daging.
Menguatkan tulang dan gigi
Ikan siakap mempunyai kalsium semulajadi yang baik untuk kekuatan tulang dan gigi. Dengan mengamalkan pengambilan ikan siakap, dapatlah mengurangkan masalah osteoporosis dan juga menjaga kesihatan gigi kita.
Meningkatkan metabolisme
Ikan siakap juga mengandungi kandungan kalium yang tinggi yang membantu untuk meningkatkan metabolisme di dalam badan seseorang. Metabolisme yang tinggi dapat memudahkan kita melakukan pelbagai aktiviti tanpa cepat letih. Mungkin ia boleh menjadi asbab untuk memberi tenaga kepada kita untuk berqiam di malam hari di bulan Ramadan yang penuh barakah ini.
Menurunkan tekanan darah
Ikan siakap juga dipercayai dapat mengurangkan risiko hipertensi dan menurunkan tekanan darah dalam badan. Ia dapat melancarkan peredaran darah dan sekaligus membantu menstabilkan keadaan jantung.
Ada banyak lagi khasiat ikan siakap ini, tapi buat perkongsian kali ini, Mama Siti hanya dapat berkongsi ini sahaja dahulu. Mama Siti berharap perkongsian ini dapat memberi inspirasi kepada ibu-ibu, terutamanya yang tidak tahu lagi apa nak makan untuk berbuka puasa nanti. Selamat menjamu selera.


Elak Lakukan 5 Perkara Ini Dalam Hari-hari Terakhir Bulan Ramadan

Bayangkanlah dalam 12 bulan kalendar hijrah, hanya ada satu sahaja bulan yang Allah berikan ganjaran berganda.
Rugilah kalau kita sia-siakan peluang yang Allah kurniakan. Inilah masa untuk kita gandakan amal kebaikan demi menjemput keberkatan bulan Ramadan, terutamanya dalam hari-hari terakhir bulan yang penuh barokah ini.
Mama Siti harap kita tidak berputus asa untuk meneruskan puasa dan juga melakukan amal ibadat sehingga ke hari terakhir bulan Ramadan dan kemudian diteruskan pada hari-hari mendatang. Cumanya bulan ni kan lebih berganda keberkatannya, jadi sebab itu kita sentiasa dinasihatkan untuk menambahkan amal ibadat dan amalan-amalan mulia.
Jom kita lihat bagaimana kita boleh memanfaatkan baki beberapa hari lagi di bulan Ramadan ini.
5 Perkara Yang Merugikan Orang Islam Jika Diamalkan Semasa Bulan Ramadan
1. Banyak Tidur

Kalau hari-hari biasa bila lapar, boleh terus makan. Kisahnya lain kalau dalam bulan puasa ini. Kalau lapar tidak dibolehkan makan. Akhirnya ada yang mengambil jalan dengan tidak melakukan aktiviti apa sahaj dan sebaliknya hanya tidur sepanjang hari.
Dari segi hukum macam mana ya? Sah atau tidak puasa mereka?
Menurut laman web Pejabat Mufti Wilayah Persekutuan, ibadah puasa bagi golongan ini adalah sah. Hadis riwayat Imam al-Nawawi;
وَلَوْ نَامَ جَمِيعَ النَّهَارِ، صَحَّ صَوْمُهُ عَلَى الصَّحِيحِ الْمَعْرُوفِ
“Dan jika tidur seseorang itu sepanjang siang hari, maka sah puasanya menurut pendapat yang sahih lagi diketahui.”
Namun begitu, perbuatan banyak tidur ketika berpuasa tidak bersesuaian dengan tujuan asal syariat ini dijalankan. Umat Islam menahan lapar dan dahaga untuk merasai kesusahan orang miskin yang tidak mampu menikmati makanan setiap hari.
Dari Abu Hurairah dia berkata, Rasulullah SAW bersabda,
“Lihatlah kepada orang-orang yang lebih rendah daripada kalian, dan janganlah kalian melihat kepada orang-orang yang berada di atas kalian, karena yang demikian itu lebih patut bagi kalian, supaya kalian tidak meremehkan nikmat Allah yang telah dianugerahkan kepada kalian.”
Allah mensyariatkan manusia berpuasa sebagai cara untuk bersyukur dengan pemberianNya.
2. Tidak Membaca Al-Quran

Kebiasaannya, setiap orang yang membaca satu huruf dari mushaf Al-Quran akan diberikan 10 pahala. Kadang-kadang dalam satu ayat pun boleh menjangkau sehingga 100 huruf.
Maha baiknya Allah mengurniakan kebaikan kepada hambaNya walau dengan sekecil amalan.
Daripada Ibnu Mas’ud r.a. ia berkata;
“Barangsiapa yang membaca satu huruf daripada Al-Quran maka baginya satu kebaikan, satu kebaikan menyamai dengan sepuluh pahala, aku tidak bermaksud: Alif, Lam, Mim ialah satu huruf, tetapi Alif satu huruf, Lam satu huruf dan Mim satu huruf.”  (Sunan Tirmizi)
Memandangkan Ramadan adalah bulan penuh keberkatan, maka Allah juga menggandakan pahala bagi mereka yang melakukan amalan kebajikan.
Setiap yang melakukan amalan sunat diberikan pahala amalan wajib manakala untuk mereka yang mendirikan amalan wajib dikurniakan pahala dengan 70 kali ganda.
Daripada Salman r.a. Dia berkata: telah berkhutbah Rasulullah S.A.W. pada hari terakhir bulan Sya’ban dan sabdanya: “Sesiapa yang mendekatkan dirinya kepada Allah pada bulan itu dengan melakukan amalan kebajikan (amalan sunat) maka ia mendapat pahala seperti melaksanakan perintah yang wajib dan sesiapa yang melakukan suatu amalan yang wajib pada bulan Ramadhan maka ia mendapat pahala seperti orang yang melakukan tujuh puluh (70) amalan fardhu.”
Mari kita imbas kembali ke 1400 tahun dahulu di waktu kitab suci ini diturunkan. Al-Quran diturunkan dalam bulan Ramadan, pada malam Lailatul Qadar dan kepada penghulu segala nabi dan rasul. Ia diturunkan dalam bulan keberkatan, pada malam yang lebih baik dari 1000 bulan dan kepada Nabi Muhammad SAW sebagai panduan bagi umatnya sebagai umat terbaik.
Alangkah beruntungnya kita jika dapat melazimkan bacaan Al-Quran serta mendalami maknanya. Mudah-mudahan kita dapat menjadi hamba yang soleh.
3. Tidak Memperbaiki Amalan

Langkah yang sepatutnya kita lakukan setelah solat, puasa dan amalan wajib lain telah lengkap dilakukan ialah perbaiki kualiti setiap satunya.
Dalam bulan Ramadan, kita ada peluang untuk memperbaiki diri dengan mudah kerana boleh kata semua orang sedang dalam mood kerohanian.
Amalan tadarus, menyediakan hidangan berbuka serta menghadiri majlis ilmu adalah medium untuk berjumpa dengan kelompok yang berpotensi mendorong perjalanan hijrah kita.
Contohnya bila bersama-sama, kita dapat belajar cara berwuduk dengan betul, menyebut lahjah huruf hijaiyah dan memahami tajwid.
Lebih-lebih lagi, proses ini menjadi lebih lancar jika dikelilingi dengan orang baru. Hal ini disebabkan oleh kekurangan sikap ‘judgemental’ ataupun penilaian terhadap seseorang.
Beginilah cara memperelok amal kebajikan:
Dimulakan dengan niat dan keazamanMempunyai matlamat dan perancanganSentiasa berusaha kerasMenyesali kesalahan lampauMemohon bantuan Allah
Mama Siti ingin berpesan bahawa sesungguhnya proses ini mengambil masa dan kesabaran. Beberapa individu pasti akan diuji dengan bermacam-macam perkara sebelum mencapai matlamat. Bahkan ada antaranya berada diluar logik akal manusia.
4. Berbuka Tanpa Berdoa

 Daripada Abdullah bin ‘Amr RA berkata bahawa Nabi SAW bersabda:
إِنَّ لِلصَّائِمِ عِنْدَ فِطْرِهِ لَدَعْوَةً مَا تُرَدُّ
Maksudnya: “Sesungguhnya bagi orang yang berpuasa itu ketika dia berbuka, doa yang tidak akan ditolak.” (Riwayat Ibnu Majah)
Selain dikenali sebagai bulan keberkatan, Ramadan juga adalah bulan keampunan. Hadis diatas jelas menzahirkan bahawa doa-doa orang berpuasa ketika mereka berbuka dikabulkan Allah; tak kisahlah doa buka puasa, doa dimurahkan rezeki dan sebagainya.
Oleh itu, bulan ini dianggap sebagai kelebihan buat manusia sebagai hamba yang selalu terdedah dengan kesalahan – tak kisah sama ada ia adalah dosa yang kita sedari atau tidak.
Di samping itu, daripada Abu Hurairah RA berkata bahawa Nabi SAW bersabda:
ثَلَاثَةٌ لَا تُرَدُّ دَعْوَتُهُمْ: الْإِمَامُ الْعَادِلُ، وَالصَّائِمُ حَتَّى يُفْطِرَ، وَدَعْوَةُ الْمَظْلُومِ
“Tiga golongan doa mereka tidak akan ditolak: Imam yang adil, orang yang berpuasa sehingga dia berbuka dan doa orang yang dizalimi.”  (Riwayat Ibnu Majah)
Orang yang berpuasa adalah salah satu dari tiga golongan yang doanya tidak akan ditolak. Pada anda yang mempunyai hajat seperti ingin mendapatkan zuriat, dipermudahkan urusan perniagaan mahupun ingin meminta jodoh, sangat digalakkan untuk berdoa di waktu ini.
Tiada sekatan untuk memohon sebarang permintaan kepada Allah. Demikianlah Allah mengiktiraf permohonan umat Muhammad SAW ketika mereka menahan nafsu di bulan mulia ini.
5. Tidak Bersedekah
Kredit gambar: Giving.sg
Sedekah dari segi makna ialah memberikan sebahagian harta kepada orang yang memerlukan dengan tujuan ingin mendekatkan diri kepada Allah.
Umum diketahui bahawa amal ibadat yang satu ini seakan-akan sakti buat diri seseorang. Jangan salah sangka ya, maksud Mama Siti disini ialah sedekah selalunya membuatkan si pemberi mendapatkan kebaikan yang tidak disangka-sangka.
Kebaikan itu pula tidak terhad kepada duit semata-mata. Boleh jadi kita terselamat dari kemalangan atau dipermudahkan urusan pekerjaan sebagai ganjaran kepada sikap suka menderma.
Ternyata sangatlah rugi kalau kita tidak berkongsi rezeki lebih-lebih lagi di bulan mulia ini. Diambil dari portal Jabatan Mufti Negeri Kedah bahawasanya orang yang bersedekah di bulan Ramadan mendapatkan kelebihan kerana;
Orang yang berpuasa, bersedekah dan solat malam mendapat jaminan syurgaMemperoleh pahala puasa orang lain
 Rasulullah shallallahu ‘alaihi wa sallam bersabda:
“Orang yang memberikan hidangan berbuka puasa kepada orang lain yang berpuasa, ia akan mendapatkan pahala orang tersebut tanpa sedikitpun mengurangi pahalanya.” (HR. At Tirmidzi)
Bersedekah di bulan Ramadhan lebih dimudahkan
Oleh kerana syaitan telah ‘diikat’, maka makhluk tuhan itu tidak lagi boleh menghalang manusia menuju jalan yang lurus.
فَبِمَا أَغْوَيْتَنِي لَأَقْعُدَنَّ لَهُمْ صِرَاطَكَ الْمُسْتَقِيمَ
“Karena Engkau telah menghukum saya tersesat, saya benar-benar akan (menghalang-halangi) mereka dari jalan Engkau yang lurus.” (Qs. Al A’raf: 16)
Ramadan hanya sekali dalam setahun. Moga-moga Allah mengizinkan kita melakukan lebih banyak amalan baik terutamanya sepanjang hari-hari akhir bulan ini. Mama Siti berharap agar usaha kita diberkati tuhan dan kita juga istiqomah dalam mengamalkannya.


Soal Selidik Kelab Mama Supermum 2022


Resepi Telur Bistik, Bagaikan Berbuka di Kedai Thai!

Masakan ala Thai seperti telur bistik ini memang pembangkit selera di awal pagi dengan cukup pelbagai rasa masam pedas manis. Selain itu bagi Mama Siti, menu ini lengkap dengan serat, lemak baik, protein dan variasi sayuran – sesuai sebagai kategori menu seimbang.
Untuk bersahur, memang seeloknya kita utamakan makanan tinggi lemak baik dan protein kerana kita mahu menjalani seharian berpuasa dengan tenaga yang efektif. Biasanya, pengambilan karbohidrat yang banyak, mudah membuatkan kita rasa lemau dan moody. Menu sebegini juga membantu pembakaran lemak yang telah lama tersimpan dalam badan kita dengan lebih baik.
Bukan semua lemak adalah tidak baik ya. Malah lemak baik seperti telur dan minyak kelapa akan membantu metabolisma badan supaya bekerja dengan lebih mantap. Ha, jangan tak tahu ya mama. Inilah peluang nak bakar lemak.
Resepi Telur Bistik

Kredit gambar: Buat Orang Lapo
Bahan-bahan
2 batang serai, dititik3 ulas bawang putih, dicincang3 biji bawang besar, dipotong200g daging atau ayam, dipotong daduSayur campuran lobak merah dan sebagainyaLada benggala (tak ada pun tak apa)3 sudu besar sos cili3 sudu besar sos tomato1 sudu besar sos tiram4 biji telur ayam
Cara Memasak
Tumis serai, bawang putih, bawang merah, sampai naik aroma.
Kredit gambar: Norlela Baharudin
2. Masukkan ayam. Boleh letak cili kisar beberapa sudu ikut suka kepedasan. Masukkan air sikit. Apabila nampak ayam separa masak, boleh letak sos tiram, sos cili dan sos tomato.
Kredit gambar: Norlela Baharudin
3. Apabila ayam sudah masak, masukkan sayur campuran. Masukkan garam dan gula secukupnya. Boleh tambah hirisan daun bawang dan cili api jika suka.
Kredit gambar: Norlela Baharudin
4. Alihkan lauk telur bistik ini dan boleh mula menggoreng telur dadar sebanyak 4 biji, dan kemudian letakkan lauknya ke atas telur dadar tersebut.
Resepi oleh: Norlela Baharudin
Tips Tambahan Untuk Resepi Telur Bistik
Mama boleh pilih untuk mengambil sumber protein daripada makanan laut untuk menu telur bistik ini seperti udang dan sotong yang juga tinggi DHA, yang bagus untuk ketajaman minda.
Selain itu, Mama boleh tambahkan pelbagai sayur pilihan lain seperti cauliflower yang sangat sesuai dengan hampir kesemua masakan ala Thai. Taburan daun ketumbar yang kaya dengan khasiat juga akan membangkit selera di awal pagi supaya lebih bersemangat untuk bersahur dan meneruskan aktiviti harian.
Selamat bersahur!


Resepi Sup Ayam Thai ‘One-pot’ Yang Sedap!

Mendengarkan nama masakan Thai seperti sup ayam Thai ini memang terus terbuka deria rasa kerana masakan Thai memang terkenal dengan daun ketumbar yang menjadi penguat perisa. Selain itu masakan Thai banyak menggunakan sos ikan yang membuatkan rasa masakan lebih sedap dan ‘umph’ gitu.
Untuk resepi kali ini, Mama Siti kongsikan resepi Sup Ayam Thai yang mudah – hanya tumis sedikit sahaja, dan kemudian masukkan kesemua bahan. Tapi penuh dengan flavour masakan ini!
Mama Siti kalau rasa tak selera lidah ni, memang suka sangat kembali kepada masakan Thai sebab masakannya penuh rasa asli. Keseimbangan rasa seperti masam daripada buah tomato, manis, pedas daripada cili padi dan masin daripada sos ikan. Anak-anak Mama Siti juga sangat gemarkan masakan Thai.
Resepi Sup Ayam Thai

Kredit gambar: Khairul Abdullah
Bahan-bahan
Kredit gambar: Facebook @Tengku Syazwanie
3 ulas bawang putih (ditumbuk)2 ulas bawang merah (dimayang)Halia sebesar ibu jari (ditumbuk)1/2 biji bawang Holland (dimayang)3 batang serai besar (jika kecil, gandakan)1/2 batang lobak merah4 helai daun limau purut1 sup bunjut3 sudu besar sos ikan1/2 biji perahan limau nipisPati ayam homemade1 biji tomatoGaram pink HimalayaDaun ketumbar sesedap rasa1/2 ekor ayam1.5 liter air
Cara Memasak
Tumiskan semua bawang putih, halia, bawang merah, bawang Holland dan serai bersama lemak ayam.
Kredit gambar: Facebook @Tengku Syazwanie
2. Masukkan air. Apabila hampir mendidih, masukkan ayam, sup bunjut, pati ayam dan lobak merah. Biarkan seketika.  Kemudian boleh masukkan sos ikan, tomato dan daun limau purut serta garam pink.
Kredit gambar: Facebook @Tengku Syazwanie
3. Bila ayam sudah masak, masukkan daun ketumbar dan perahan air limau nipis. Siap sudah.
Kredit gambar: Facebook @Tengku Syazwanie
Resepi oleh: Tengku Syazwanie
Tips masakan
Ketumbar mempunyai banyak manfaat kesihatan yang kita tak sedar. Terutama di bulan Ramadan ini yang banyak berlaku proses detox kerana kita berpuasa. Mama boleh tambah akar ketumbar sewaktu menumis sebagai khasiat tambahan dan juga penambah rasa. Mama juga boleh skip sup bunjut kerana biasanya masakan Thai tidak menggunakan rempah.
Selain ayam, boleh gantikan dengan tulang dan daging lembu cuma tekniknya adalah rebus dahulu hingga empuk, kemudian barulah ditambah bahan-bahan lain.
Selamat mencuba dan selamat berbuka!


Edisi Raya: Lebih 10 Resepi Kuih Raya Menarik Untuk Mama Cuba Tahun Ini!

Bila dah sibuk-sibuk dengan Ramadan ni, jangan lupa pula juadah hari Raya! Terdapat pelbagai resepi menarik untuk kuih raya kali ini.
Mari kita lihat resepi apa Mama boleh cuba tahun ini!
Resepi Biskut Cornflakes Crunchy Chocolate Chip

Kredit gambar: Facebook
Bahan-Bahan
250g mentega atau planta1 cawan gula aicing (tak suka manis boleh kurangkan jadi 3/4 cawan sahaja)1 sudu kecil esen vanila3/4 cawan tepung jagung2 cawan tepung gandumCornflakes secukupnya (letak dalam 3 cawan, dan ramaskan sikit)Chocolate chipsChocolate rice (jika perlu)Badam yang dicencang (jika perlu)
Cara-Cara
Kacau sebati mentega, gula aicing dan esen vanila. Guna senduk sahaja. Jangan pukul sampai kembang.Kemudian, masukkan tepung jagung dan tepung gandum, sikit-sikit ye. Tak payah ayak bagai. Kacau sebati. Adunan memang lembik ye, jangan panik.Masukkan cornflakes, chocolate chips dan adam, gaul sebati.Sudukan adunan atas loyang yang dah disapu mentega/planta. Nak cubit-cubit guna jari jemari pun boleh.Selepas itu, nak golek-golekkan dalam baki cornflakes yang ada pun boleh.Kedudukan adunan, jarakkan sikit kerana biskut akan mengembang. Tapi dia punya kembang tu biasa-biasa je sebab kita tak guna soda bikarbonat dan baking powder.Sebelum tu, boleh panaskan oven dulu ye dalam 5-10 minit. Kemudian baru boleh bakar biskut kita, suhu 160°c masa 20 minit atau ikut oven masing-masing (api atas bawah).
Nota: Mula-mula keluar dari oven biskut memang lembut, lepastu baru akan keras. Sejukkan dulu baru susun dalam balang.
Nota: Kalau tak suka manis manis, boleh kurangkan sukatan gula aicing jadi 3/4 cawan ye.
Kredit Resepi: dapurciktom
Resepi Biskut Arab Suji
Kredit gambar: Facebook
Bahan-Bahan
1 cawan minyak masak1/2 cawan gula ising4 cawan tepung gandumSusu tepung secukupnya (jenama apa pun boleh)
Cara-Cara
Campur semua bahan kecuali tepung susu. Uli sampai tak melekat kt tangan. *Kalau lembik tambah tepung gandum.Bahagikan pada 3 bahagian.1 bahagian letak pewarna merah.1 bahagian letak pewarna hijau.Uli lagi sampai warna sekata. Siap uli ambik secubit adunan tadi bulat kan.Bakar pada suhu oven masing-masing. Dalam 15/20 minit macam tu.Siap bakar, tunggu biskut suam-suam sejuk dulu.  Sebab biskut ni lembut sangat kalau panas-panas nanti hancur. Selapas itu, baru golek-golek dalam susu tepung.
Kredit Resepi: Resepi Sedap
Resepi Cornflakes Rangup
Kredit gambar: Facebook
Bahan-Bahan
250 gm mentega3/4 cawan gula aising1 sudu kecil esen vanilla1 biji kuning telur250 gm cornflakes (diramas sedikit)2 cawan tepung naik sendiri (diayak)Mangkuk kertas secukupnyaCeri merah dan ceri hijau yang dipotong kecil
Cara-Cara
Pukul mentega dan gula aising hingga sebati.Setelah sebati, masukkan telur dan pukul lagi. Setelah itu, masukkan esen vanilla.Masukkan tepung naik sendiri dan cornflakes yg diramas dan gaul sebati menggunakan senduk kayu. Masukkan dalam mangkuk kertas dan hiaskan dengan potongan ceri merah dan hijau.Bakar dalam oven yang telah dipanaskan pada suhu 170°C selama 15-20 minit.Biarkan sejuk dan simpan dalam bekas kedap udara.
Kredit Resepi: resepi aqilah
Resepi Biskut Kelapa
Kredit gambar: Facebook
Bahan-Bahan
1 cawan mentega1 cawan gula2 biji kuning telur3 cawan tepung jagung1 cawan tepung gandum2 cawan kelapa (disangai)
Cara-Cara
Putar gula, mentega & telur hingga kembang.Masukkan tepung & uli hingga sebati.Masukkan kelapa sanggai & gaul rata.Terap & sapu kuning telur di atas.Bakar suhu 160°C selama 20 minit dan siap!
Kredit Resepi: loyang & acuan
Resepi Biskut Semperit
Kredit gambar: Facebook
Bahan-Bahan
250 gm mentega2 biji kuning telur1 cawan gula aising1 cawan tepung jagung1 1/2 cawan tepung kastard2 1/2 cawan tepung gandum1 sudu teh esen vanillaceri merah secukupnya (untuk 90 – 100 biskut )
Cara-Cara
Kacau mentega, gula, telur, & esen vanilla. Kacau sebati dengan menggunakan senduk kayu.Masukkan semua jenis tepung, sedikit-sedikit & uli hingga jadi doh.Terap menggunakan acuan semperit, dan hias dengan ceri merah.Akhir sekali, bakar pd suhu 180°C api atas bawah selama 15-20minit.
Nota:
Sukatan 1 cawan = 100gmWarna tepung kastard memainkan peranan kepada keserian biskut. Petua supaya bunga tak jatuh selepas bakar, letakkan aduan yg sudah diterap dibawah kipas biar terkena angin selama 15 minit.
Kredit Resepi: Siti Hajar Hashim
Resepi Chocolate Marble Bar
Kredit gambar: Facebook
Bahan-Bahan Lapisan Bawah
Sebungkus biskut marie (dikisar halus)Secawan mentega (cairkan)Campur keduanyaTekan-tekan bagi padatBakar 170°C selama 10 minit
Bahan-Bahan Lapisan Atas
2 cawan coklat biasa atau guna coklat masakan lain pun boleh (dan gunakan kaedah double boiler)60g coklat putih (dan gunakan kaedah double boiler) 2 sudu susu cair (jika perlu)
Cara-Cara
Tuang lapis coklat yang telah dicairkan atas lapisan bawah tadi. Ratakan.Selapas rata, tuang coklat putih diatas lapisan coklat dan lakar-lakarkan.Letak dalam fridge selama 1 jam.Selapas dah sejuk baru potong.
Kredit Resepi: Resepi sedap
Resepi Banana Cookies
Kredit gambar: Facebook
Bahan A
170 gm mentega60 gm gula halus2 biji kuning telur1 sudu kecil esen pisang
Bahan B
300 gm tepung gandum20 gm tepung jagung20 gm susu tepung
Cara-Cara
Kacau kesemua bahan A dengan menggunakan senduk.Ayak kesemua bahan.Masukkan ke dalam bahan A.Uli sampai jadi doh (kalau nak doh sama besar, timbang doh 10-15 gm setiap satu)Masukkan inti kacang tanah yang telah dicampur dengan gula.Bentukkan doh seperti pisang.Bakar pada suhu 170°C selama 30 minit.
Bahan Coklat
Coklat putih + pewarna lemon kuningCoklat gelap
Cara-Cara Sediakan Coklat
Masak coklat guna kaedah double boil.Celup biskut satu-satu ke dalam coklat.Bila coklat dah keras, baru sapu coklat gelap.
Kredit Resepi: Resepi Sedap
Resepi Almond Rocher
Kredit gambar: Facebook
Bahan A
100gm mentega40gm gula kastor1 sudu makan susu pekat manis1/2 sudu makan pes mocca
Bahan B
30gm cornflakes dikisar halus10gm badam kisar10gm croquant40gm tepung jagung1/2 sudu makan tepung beras120gm tepung gandum
Bahan Hiasan
3 biji telur putihSedikit badam cincangCoklat masakan putihCoklat
Cara Memasak:
Sebatikan semua bahan A hingga rata.Masukkan kesemua bahan B dan uli hingga menjadi doh yang lembut.Ambil 1/2 sudu makan adunan dan bentukkan menjadi bujur.Celupkan ke dalam putih telur dan golekkan ke dalam badam cincang.Susun dalam dulang pembakar dan bakar selama 30 minit pada suhu 150°C.Apabila sejuk, celupkan dalam coklat masakan dan lorekkan dengan coklat cair di atasnya.
Kredit Resepi: Resepi sahur 30 hari
Resepi Love Hunter Cookies (Mini Chipsmore)
Kredit gambar: Facebook
Bahan-Bahan
150gm mentega110gm gula halus30gm gula perang1 biji telur (A)220gm tepung gandum50g tepung jagung30g serbuk koko1 sudu kecik soda baikarbonat 1 sudu kecik esen vanila100g badam (dipotong kecil)50g chocolate cip
Cara-Cara
Ayak tepung gandum, tepung jagung, serbuk koko dan baking soda.Pukul mentega, gula halus dan gula perang hingga lembut dan sebati.Masukkan telur dan esen vanila. Pukul sebati.Masukkan campuran tepung yang telah diayak.Gaul hingga menjadi doh yang lembut.Masukkan badam dan juga chocolate chip. Gaul hingga sebati.Panaskan oven pada suhu 180°C. Ambil satu sudu kecil adunan kemudian bubuh diatas tray. Leperkan sedikit. Tabur sikit chocolate chip di atas. (taknak tabur pun tak apa)Kemudian bakar selama 20 minit, dan siap.
Nota: Bagi yang suka warna gelap, boleh gantikan 30g serbuk koko kepada 10g black coco powder + 20g serbuk koko.
Kredit Resepi: Aznie Khasri
Resepi Tart Cadbury Melting
Kredit gambar: Facebook
Bahan-Bahan
250g mentega4 sudu besar susu pekat2 sudu besar minyak sapi1 biji kuning telur2 sudu besar tepung jagung2 sudu besar tepung custard1 sudu teh Esen VanilaPerwarna kuning telur agak-agak3 1/2 cawan tepung gandum (letak sikit-sikit agak dah elok tak melekat di tangan. Jangan keras sangat nanti tart senang pecah)Inti: Cadbury bar
Cara-Cara
Masukkan mentega, susu pekat, minyak sapi, kuning telur dan esen vanila. Kacau sebati.Masukkan pewarna dan kacau sebati.Masukkan tepung jagung, tepung custard dan tepung gandum secukupnya. (Tepung gandum boleh agak-agak sehingga adunan tidak melekat di tangan)Bentukkan seperti dalam gambar.Sapu kuning telur yang telah dicampur dengan pewarna kuning telur.Bakar dalam 20 minit, api atas bawah 170°C atau mengikut kesesuaian api oven masing-masing.
Kredit Resepi: Azlina Ina
Resepi Swiss Nutella Almond
Kredit gambar: Facebook
Bahan-Bahan
1 kg mentega300 g icing sugar atau gula perang halus1 sudu besar vanilla2 sudu besar emulco chocolate (menyedapkan dan memberi warna yang cantik)3-5 sudu besar nutella (atau boleh ganti dengan coklat hazelnut)2 sudu besar penuh cocoa powder640 g tepung jagung720 g tepung gandum 1 cawan chocolate rice
Cara-Cara
Satukan dulu semua bahan kecuali tepung-tepung. Kacau sampai sebati guna senduk atau mixer.Dah sebati masukkan sikit-sikit semua jenis tepung. Tambahkan coklat rice dan boleh uli-uli ikut keselesaan dan nak tekan nanti boleh ambil sikit adunan macam nak buat semperit dan bentukkan seperti bunga. Tabur kacang badam nips yang dah dibakar.Dah siap semua masukkan ke dalam oven dengan suhu 170°C selama 25-28 minit.
Kredit Resepi: Azlina Ina
Resepi Biskut Coklat
Kredit gambar: Facebook
Bahan-Bahan:
1 ketul mentega1 biji kuning telur1 cawan gula halus1/2 cawan serbuk koko1/2 cawan tepung jagung3 cawan tepung gandum (kalau lembik sangat tambah lagi)1 sudu kecil esen vanilaCoklat rice/coklat chips untuk hiasan
Cara-Cara
Kacau mentega & kuning telur, guna senduk sahaja.Kemudian, masukkan gula halus & esen vanila. Kacau lagi.Kemudian masukkan serbuk koko, tepung jagung & tepung gandum sikit-sikit. Tambah kalau adunan lembik tapi jangan sampai keras sangat. Sederhana agar tak lekat kat tangan dan uli sebati.Tekap adunan. Sapu telur putih & tabur coklat rice/lain-lain untuk hiasan.Kemudian bakar suhu 160°C dalam 30 minit atau ikut kepanasan oven masing-masing.
Kredit Resepi: Resepi popular
Resepi Kuih Batang Buruk Kulit Popia
Kredit gambar: Facebook
Bahan
1 bungkus kulit popia500g tepung kacang hijau (di sangai)1 1/2 cawan gula (dikisar halus)1/2 cawan susu tepung (optional)
Cara-Cara
Gulung kulit popia. Potong ikut saiz yang korang nak. Kemudian goreng.Campurkan gula, tepung kacang hijau dan susu tepung. Gaul sebati bersama kulit popia yg telah digoreng tadi.Nak lagi senang, masukkan dalam balang besar dan goncangkan. Siap.
Kredit Resepi: Dapur sweetoren
Resepi Strawberry Fingers
Kredit gambar: Facebook
Bahan A
250gm mentega10gm shortening150gm gula kastor/gula aising1 sudu besar strawberry emulco1 sudu kecil pewarna pink1 biji kuning telur50gm serbuk badam
Bahan B (Diayak)
300gm tepung gandum40gm tepung kentang50gm tepung susu50gm tepung jagung
Bahan Untuk Hiasan
Coklat pink (coklat masakan)Serbuk roti
Cara-Cara
Pukul semua bahan A hingga kembang, kemudian masukkan bahan B yang telah diayak bersama dan uli hingga menjadi doh yang lembut.Kalau doh tu terlalu lembut/lembik cuma tambahkan tepung gandum sahaja.Ambil doh kemudian canai dan terapkan dengan acuan yang disukai. Bakar dan sejukkan biskut.Sementara menunggu biskut sejuk boleh cairkan coklat masakan pink secara double boil dan celupkan biskut.Kemudian golekkan biskut ke dalam serbuk roti.Biarkan sehingga coklat mengeras dan simpan di dalam bekas kedap udara.
Kredit Resepi: Shila Qaisara


Resepi Sotong Goreng Kunyit Yang Akan Buatkan Anak-anak Tambah Nasi Berkali-kali

Kadang-kadang tu, rasa nak makan lauk yang simple dan cepat dimasak. Tak nak berlama di dapur tapi nak masak lauk untuk seisi keluarga.
Apa kata Mama cuba masak sotong goreng kunyit ini? Nampak je mudah, tapi boleh menaikkan selera anak-anak tau!
Jom cuba?
Resepi Sotong Goreng Kunyit

Kredit gambar: aziekitchen.com
Bahan-bahan
Sotong bersihGaramSerbuk kunyitBawang besarCili merahMinyak masak
Cara Memasak
1. Gaulkan sebati sotong dengan garam dan serbuk kunyit.
Kredit gambar: https://web.facebook.com/kakishare.my/
2. Panaskan minyak masak dan goreng sotong. Balik-balikkannya sekejap.
Kredit gambar: aziekitchen.com
3. Bila sotong dah hampir masak, masukkan bawang besar dan cili merah.
4. Kacau-kacau hingga bawang dah layu dan siap untuk dihidang!
Kredit gambar: anekaresepienak.com
Resepi oleh: Azie Kitchen
Tips Masak Sotong Goreng Kunyit
Penambahan bawang besar dan cili merah akan menaambahkan lagi kesedapan resepi ini. Kalau boleh jangan tinggal ya. Jaga masa ketika menggoreng, jangan tinggal atau terlebih masak. Nanti sotong goreng Mama keras dan liat.Boleh juga letak sayur seperti kacang buncis. Sedap juga!
Kejap dan senang kan? Beberapa langkah je, dah boleh makan nasi panas-panas dengan sotong goreng kunyit yang menyelerakan.
Selamat mencuba Mama!
Kalau Mama suka sotong goreng berkicap pula, bolehlah cuba resepi ini.


Take Note Mama! Virus Kawasaki Boleh Menyebabkan Komplikasi Pada Jantung Anak-anak

Seminggu yang lalu, kita dikejutkan dengan anak kedua pasangan pelakon Amyra Rosli dan Amar Baharin dijangkiti virus Kawasaki. Berdasarkan laporan Harian Metro, Amar berkata, anak mereka mula demam panas sebelum simptom penyakit itu mula menyerang badan hingga ke muka.

Kredit gambar: ohmymedia.cc
Kalau Mama ingat, penyakit ini juga dikaitkan dengan sindrom post-COVID-19 pada anak-anak atau lebih dikenali sebagai Multisystem Inflammatory Syndrome in Children (MIS-C) iaitu sejenis penyakit yang dikatakan seperti virus Kawasaki.
Berdasarkan perhatian Mama Siti, masih ramai mak-mak di luar sana yang baru pertama kali atau masih tidak tahu mengenai virus ini. Berikut merupakan beberapa perkara penting yang Mama harus tahu mengenai virus Kawasaki yang sering menyerang kanak-kanak di bawah umur 5 tahun.
Komplikasi berkaitan jantung yang dikaitkan dengan penyakit Kawasaki adalah serius dan boleh membawa maut dalam 2 hingga 3% kes yang tidak dirawat.
Berikut merupakan beberapa maklumat penting mengenai virus ini yang dikongsikan Dr Izzar Anwari di laman Instagram beliau:
Apakah itu virus Kawasaki?
Penyakit Kawasaki adalah suatu penyakit demam akut yang menyebabkan keradangan (inflammation) pada salur darah di jantung dan selalunya berlaku pada kanak-kanak berumur bawah 5 tahun, lelaki dan berketurunan dari asia.
Punca kanak-kanak tu mendapat Penyakit Kawasaki tu masih BELUM DIKETAHUI lagi.
Gejala Penyakit Kawasaki
Demam tinggi (melebihi 39°C) lebih 5 hariRuam di badanBengkak tangan dan kakiBengkak kelenjar (di leher)Mata menjadi amat merahKeradangan di mulut, bibir dan tekakLidah amat merah (macam strawberi)
Komplikasi Akibat Virus Kawasaki & Rawatan
Penyakit Kawasaki menyerang jantung anak dan menyebabkan komplikasi pada salur darah, otot, dan injap jantung kalau dibiar lama tanpa rawatan secukupnya.
Berita baik. Penyakit Kawasaki ni ada rawatannya. Tapi yang penting, ibu bapa perlu bawa anak berjumpa doktor dengan segera kalau demam dah tinggi tu. Janganlah tunggu lama-lama. Amat penting rawatan diterima dalam tempoh 10 hari demam.
        View this post on Instagram            A post shared by Dr. Izzar Anwari (@izzar)
Mama juga boleh mendapatkan maklumat lanjut mengenai virus ini melalui perkongsian dan temu bual bersama Dr Liew Pei Sze, Pakar Pediatrik di ParkCity Medical Centre oleh Motherhood Story. Atau Mama boleh baca perkongsian Bapa ini mengenai anaknya yang diserang penyakit ini sehingga jantungnya membengkak.
Apa-apa pun Mama Siti nak pesan supaya Mama sentiasa aware dengan keadaan anak. Sekiranya anak Mama demam panas melampau dan sudah berhari, terus bawa berjumpa doktor untuk mendapatkan rawatan dengan segera.
Kredit gambar: thepostbd.com
Syafakillah untuk anak pelakon Amyra Rosli dan Amar Bahrin dan Mama Siti doakan semoga semuanya dipermudahkan, baik untuk mereka, diri sendiri dan juga anak-anak Mama yang lain.


20 Tempat Menarik di Perak Yang Mama Wajib Kunjungi Bersama Keluarga

Sedang merancang untuk ke Perak? Perak adalah negeri kedua terbesar di Semenanjung yang kaya dengan pelbagai lokasi perlancongan seperti pulau, alam semulajadi, tempat bersejarah dan sebagainya. Apatah lagi negeri Perak tidak begitu jauh dari Kuala Lumpur. Mari kita lihat senarai tempat-tempat menarik di Perak yang boleh dikunjungi.
Senarai Tempat Menarik di Perak
1. Gua Tempurung
Gua Tempurung sangat mesra keluarga, mudah dilawati dengan kenderaan sendiri, lengkap dengan pelbagai fasiliti seperti platform pejalan kaki dan lampu mencerahkan jalanan. Anda boleh mengambil pakej lawatan di Gua Tempurung, pakej paling ringkas mengambil masa selama 40 minit.
Alamat: Pusat Pelancongan Gua Tempurung, 31600 Gopeng, PerakWaktu Operasi: 9.00 am – 6.00 pm

Kredit gambar: Melancong
2. Pulau pangkor
Pulau Pangkor adalah destinasi percutian di pulau yang paling popular di barat Semenanjung Malaysia. Pelbagai aktiviti pulau boleh disertai di sini. Pulau ini juga mempunyai banyak pantai yang indah.
Kredit gambar: Cuti Viral
Waktu Operasi: Perkhidmatan 6.45 a.m. (Jeti Pangkor) hingga 10.45 p.m. (Marina Island)Harga Tiket: 2 hala dari Jeti Marina IslandDewasa: RM 10, Kanak-kanak: RM 5 (2 hala dari Terminal Feri Lumut)Dewasa: RM 14, Kanak-kanak: RM 5
3. Lost World of Tambun
Sunway Lost World of Tambun merupakan sebuah taman tema yang popular di Perak yang dikelilingi keindahan bukit batu kapur yang sangat mendamaikan. Selain water park, terdapat amusement park, Lost World Petting Zoo, Tiger Valley, Tin Valley dan Adventure Park. Anda boleh memilih untuk menginap di sini.
Kredit gambar: Flickr
Alamat: No 2, Persiaran Lagun Sunway 1, Sunway City Ipoh, 31150 Ipoh, PerakWaktu Operasi: Isnin-Jumaat: 11.00 am – 6.00 pmHujung Minggu, Cuti Sekolah & Cuti Am: 10.00 am – 6.00 pm
4. Zoo Taiping
Zoo Taiping adalah satu-satunya zoo yang ada di bahagian utara Semenanjung Malaysia. Terdapat begitu banyak binatang di sini, iaitu melebihi seribu ekor. Suasana redup menghijau di kaki Bukit Larut di zoo ini sangat indah. Anda dinasihatkan datang awal pagi untuk pengalaman yang optimum. Terdapat juga tram percuma di sini.
Kredit gambar: kaykhoon / Shutterstock.com
Alamat: Jalan Pekeliling, Taman Tasik Taiping, PerakWaktu Operasi: 8.30 am – 6.00 pm (setiap hari)Harga Tiket: RM 17.00 (dewasa). RM 8.50 (kanak-kanak)
5. Kuala Sepetang
Kuala Sepetang adalah kawasan popular untuk bersantai dan menjamu selera yang berasaskan seafood seperti Mee Udang. Anda juga boleh menaiki bot bersama nelayan, melihat kelip-kelip serta melihat tapak sejarah stesen kereta api Melayu pertama di Port Weld.
Kredit gambar: Sepetang tourism
6. Hutan Paya Laut Matang
Hutan Paya Laut Matang merupakan sebuah hutan paya bakau yang dijaga baik. Telah dibina platform jalan kaki, chalet dan tapak perkhemahan untuk pengunjung yang ingin lebih mempelajari ekosistem hutan paya bakau.
Alamat: Kuala Sepetang, Taiping, PerakWaktu Operasi: 24 jamHarga Tiket: bergantung pada aktiviti masing-masing
Kredit gambar: Mohd Faiz
7. Felda Residence Hotspring
Kolam air panas di Felda Residence Hot Spring terkenal dengan keindahan kerana dijaga dengan baik. Pilihan penginapan di sini sangat sesuai untuk keluarga, juga disertakan jakuzi bagi setiap villa. Terdapat juga kolam yang besar menarik untuk anak-anak bermandi-manda.
Alamat: 35600, Sungai Klah Sungkai Perak, 35600 Sungkai, Perak
Kredit gambar: Oyster
8. Taman Tasik Taiping
Taman Tasik Taiping yang wujud sejak 1880 ini penuh dengan keindahan pokok-pokok redup mengelilingi tasik, suasana begitu nyaman sekali. Sesuai untuk sesi bergambar dengan landskap unik. Terletak sangat berdekatan dengan Zoo Taiping.
Kredit gambar: Jom Jalan
Alamat: Jalan Pekeliling, Taman Tasik Taiping, 34000 Taiping, Negeri Perak
9. Ladang Anggur Saloma
Ladang Anggur Saloma terletak di Sitiawan di mana anda boleh membeli anak pokok anggur lengkap dengan panduan penanaman. Ketika musim menuai, anda boleh membeli dan membawa pulang anggur di sini.
Kredit gambar: Ikhas Atilia
Alamat: Saloma Vineyard, Lot 1392, Kampung Darat Jelutong, Batu 7 1/2 Lekir Sitiawan 32020, PerakWaktu Operasi: 9 am – 6 pmHarga: Setiap anak pokok berharga antara RM 20 – RM 40 bergantung kepada jenis anggur/buah
10. Teluk Senangin
Pantai Teluk Senangin mempunyai pesisiran pantai yang lapang sesuai untuk anak-anak dan keluarga. Boleh beraktiviti dengan sukan air dan juga menginap di sini. Oleh kerana ia tidak terlalu terkenal maka suasana di sini lebih tenang. Untuk makan-makan, anda boleh ke arah lumut yang tidak jauh dari sini.
Kredit gambar: Mapcarta
Alamat: Jalan Teluk Senangin, 32200 Lumut, Perak
11. Pantai Teluk Batik
Pantai Teluk Batik di Lumut ini landai sesuai untuk pelbagai aktiviti riadah dan sukan air seperti banana ride, jetski dan sebagainya.
Kredit gambar: ellinnur bakarudin / Shutterstock.com
Terdapat kemudahan awam seperti tandas dan lain-lain yang lengkap di sini. Anda juga boleh menjamu selera di sini dengan pelbagai pilihan menarik pada sebelah malam. Anda boleh menginap di sini, antaranya adalah Marina Cove Resort, Virgo Batik Resort dan Teluk Batik Resort.
Alamat: Pantai Teluk Batik, 32200 Lumut, Perak
12. Bukit Merah Lake Town Resort
Bukit Merah Lake Town Resort mempunyai 2 jenis taman tema iaitu Eco Park dan Water Park. Eco Park lebih kepada tarikan untuk aktiviti yang kering juga mengenali hidupan liar. Water Park pula aktiviti permainan air.
Kredit gambar: Lipstiq
Alamat: Jalan Bukit Merah, 34400 Semanggol, Perak Darul Ridzuan.Waktu operasi:Isnin, Rabu, Khamis: 11.00 am – 6.00 pmJumaat & Sabtu, Cuti Sekolah & Cuti Umum: 10.00 am – 7.00 pmSelasa tutup kecuali cuti sekolah, cuti umum.
13. Taman Rekreasi Gunung Lang
Taman Rekreasi Gunung Lang menyajikan pemandangan taman dan tasik di tepi Bukit Batu Kapur. Sesuai untuk percutian bajet atau singgah sebentar berehat sebelum meneruskan perjalanan. Disarankan untuk ke sini pada hari bekerja. Boleh gunakan aplikasi Waze dan taipkan Taman Rekreasi Gunung Lang untuk lokasi tepat.
Kredit gambar: Homestay Ipoh
Alamat: Off Jalan Kuala Kangsar, Jalan Damai, 30100 Ipoh, Perak.8am – 12pm & 1.30pm – 7pm (Isnin-Khamis)8am – 12pm & 2.45pm – 4pm (Jumaat)8am – 6.30pm (Sabtu, Ahad & Cuti Umum)
Harga Tambang Naik Bot:RM 3.00 (Dewasa)RM 1.50 (Kanak-kanak/warga emas)
14. Kellies Castle
Kellies Castle adalah sebuah rumah agam lama yang dibina oleh Kellie untuk isterinya pada 1915 yang bangunannya dibina di kawasan berbukit memberi pemandangan yang indah.
Kredit gambar: ﹏﹏﹏﹏﹏ / Shutterstock.com
Alamat: Batu 5, Jalan Gopeng, 31000 Batu Gajah, PerakWaktu Operasi: 9.00 am – 6.00 pm (setiap hari)Tiket Masuk: RM 5.00 (dewasa)RM 3.00 (kanak-kanak)
15. Muzium Geologi Ipoh
Muzium Geologi Ipoh adalah tempat bersejarah menempatkan koleksi bahan geologi seperti fosil, batu permata, mineral & sebagainya. Anda memerlukan sekitar 30 minit untuk melawat galeria di sini.
Kredit gambar: Penang Travel Tips
Alamat: Jabatan Mineral dan Geosains Malaysia, Jalan Sultan Azlan Shah, 30820 Ipoh, PerakWaktu Operasi:9.00 am – 12.30 am & 2.00pm – 4.30 pm( Isnin-Khamis)9.00 am – 12.00 am & 3.00pm – 4.30 pm( Jumaat)Sabtu/Ahad/ Cuti Am (Tutup)Harga Tiket: Percuma
16. Kubu Belanda
Kredit gambar: zairiazmal / Shutterstock.com
Dutch Fort atau Kubu Belanda ini sudah berusia 350 tahun, dibina oleh penjajah Belanda untuk menyimpan bijih timah yang dilombong sekitar Negeri Perak sebelum dimuatnaik ke atas kapal untuk dieksport. Sangat sesuai untuk menghayati sejarah serta melihat senibina klasik.
Alamat: 32300 Pulau Pangkor, PerakWaktu Operasi: 8 am – 6 pm Harga Tiket: Percuma
17. Victoria Bridge
Di sini letaknya jambatan keretapi tertua di Malaysia dengan panorama yang unik serta klasik. Ia dinamakan Jambatan Karai atau Victoria. Jambatan keretapi ini dibina sekitar 1897 untuk mengangkut bijih timah. Jambatan ini setinggi 150m daripada permukaan Sungai Perak di bawahnya.
Kredit gambar: zulfachri zulkifli / Shutterstock.com
Struktur jambatan ini masih lagi kukuh walaupun telah tidak digunakan lagi. Terdapat laluan pejalan kaki di sepanjang jambatan ini jika mahu berjalan kaki sehingga ke tengah. Jangan lupa untuk berhati-hati dengan lubang-lubang yang terdapat di atas jambatan ini.
Alamat: Kampung Kapor, 31050 Enggor, Perak.
18. Menara Condong Teluk Intan
Menara condong ini struktur bangunannya seperti menara Pagoda, berusia lebih 100 tahun. Kini ianya menjadi mercu utama Bandar Teluk Intan dan Negeri Perak. Di sekitar menara ini terdapat dataran berbata yang lapang serta deretan kedai termasuk tempat makan. Terdapat pasar malam setiap sabtu dan Ahad.
Alamat: Lot 1&2, Komplex Menara Condong, Jalan Bandar, Pekan Teluk Intan, 36000 Teluk Intan, Perak
Kredit gambar: ﹏﹏﹏﹏﹏ / Shutterstock.com
19. Bandar Agacia, Kampar
Bandar ini adalah rekaan untuk lokasi penggambaran menarik dengan bangunan warna pastel, dimodelkan mengikut Main Street di Hong Kong Disneyland.
Waktu Operasi: Setiap hari, 24 jam
Kredit gambar: Razmie Mie
20. Laluan Seni Mural Ipoh
Terdapat pelbagai laluan yang menempatkan lukisan pelukis tempatan di dinding bangunan yang unik di Ipoh.
Kredit gambar: Malaysian Flavours
Sangat banyak tempat menarik di Perak memandangkan Perak adalah negeri kedua terbesar di Semenanjung. Jika diamati kos percutian di Perak lebih murah berbanding negeri lain. Jangan lupa susun atur perjalanan anda jika ada tempat menarik di Perak yang teringin dilawati. Boleh rujuk di sini jika anda mahu membaca kepentingan travel kit ketika bercuti ya.
Selamat bercuti di tempat menarik di Perak!


Resepi Sambal Sotong Yang Menaikkan Selera – Mama Wajib Cuba!

Sedapnya sambal sotong! Kalau masak lauk ni, tak perlu sambal belacan ke apa dah. Dah cukup rasa semuanya. Menu berkuah tak ada pun okay je.
Gaul-gaul sambalnya dengan nasi panas, dengan daging sotong yang kenyal, memang menaikkan selera kan? Tambah pula semasa bulan puasa ni, lagi cepat je habis!
Jom cuba!
Resepi Sambal Sotong

Kredit gambar: Facebook
Bahan-bahan
400 gram sotong bersih5-6 sudu besar cili kisar1 biji bawang besar dihiris kasar2 sudu besar gula perang1/2 cawan air asam jawa1-2 sudu kecil garam1 sudu kecil serbuk perasaSuku cawan santan pekat1 senduk minyak masak
Cara Memasak
1. Panaskan minyak dan tumis bawang besar yang dihiris sehingga layu dan naik bau.
Kredit gambar: cookpad.com
2. Masukkan cili kisar dan sambung tumis sampai pecah minyak.
Kredit gambar: cookpad.com
3. Kemudian, tambahkan gula dan biarkan ia caramelized, barulah kacau-kacau dan masukkan sotong.
Kredit gambar: cookpad.com
Kredit gambar: cookpad.com
4. Masukkan air asam jawa dan perasakan dengan garam dan serbuk perasa. Kacau-kacau.
Kredit gambar: cookpad.com
5. Bila dan agak pekat sambalnya, tuang santan dan kacau sebati.
Kredit gambar: cookpad.com
6. Masak lagi sehingga sambal nampak dah pecah minyak elok, siap untuk dihidangkan!
Kredit gambar: ninamirza.com
Resepi oleh: Cookpad
Tips Masak Sambal Sotong
Penggunaan gula perang berbanding gula putih dapat membuatkan sambal rasa lebih enak dan warnanya lebih cantik berkilat.Kalau Mama nak guna gula nisan kerek/gula melaka pun sesuai.
Campak-campak je, dah siap satu lauk untuk makan beramai-ramai. Selamat mencuba resepi sambal sotong ini Mama! Pasti ‘terangkat’!
Kalau nak masak menu ikan, apa kata Mama cuba ikan kembung bakar yang sedap dan sihat ni?


5 Tema Bilik Air Yang Cantik dan Simple Ala Pinterest

Kita pasti akan teruja dengan kecantikan bilik air di hotel-hotel 5 bintang yang mempunyai deko hiasan yang cantik dan eksklusif. Terlalu banyak gaya dan deko bilik air yang cantik hingga membuatkan Mama sukar hendak memilih mana yang menjadi bilik air idaman Mama.
Jika Mama dalam perancangan untuk mengubahsuai dan menghias bilik air di rumah Mama itu, mungkin Mama tercari-cari idea yang yang dapat menghasilkan bilik air yang sedap mata memandang dan memuaskan hati semua orang.
Sebenarnya, tidak mustahil untuk Mama memiliki bilik air idaman yang cantik dan simple, tanpa memerlukan modal yang besar. Mama Siti hendak kongsikan beberapa idea dan tips untuk Mama di luar sana yang sedang mencari-cari ilham untuk ubahsuai bilik air Mama.
Tema 1: Kombinasi hitam putih yang tak pernah gagal

Kredit gambar: Houzz
Tidak dinafikan, pilihan warna hitam putih adalah pilihan warna yang selamat.  Warna klasik ini tidak akan ditelan usia, dan ternyata mampu kekal mengikut zaman.
Cerapan warna hitam putih pada jubin dinding dan lantai sudah cukup untuk menghidupkan bilik air Mama. Ditambah pula dengan alatan hiasan seperti pasu bunga dan bakul mengikut warna hitam putih, pasti memberi sentuhan istimewa di dalam bilik air Mama.
Tips 2: Gabungan moden-vintaj yang memberi keunikan
Kredit gambar: ArchDaily. Com
Mengambil inspirasi tradisional dan vintaj serta diaduni dengan sentuhan moden, hasilnya pasti akan memuaskan hati. Gaya yang penuh elegan, sesuai sepanjang masa, bergaya dan praktikal memberikan ruang untuk Mama berehat dan mencari ketenangan bersendirian setelah melalui hari yang panjang.
Pelbagai cara boleh Mama gunakan untuk mendapat gaya moden dan vintaj ini. Cuba beranikan diri menggunakan mozek bercorak tradisional, dan padankan dengan tab mandi atau pancuran air moden. Hiaskan dengan bingkai kayu, kerusi stool kayu atau almari dan rak kayu untuk memberi imbauan pada kenangan lalu.
Kredit gambar: Homes and Garden
Tema 3: Tema minimalis yang menghidupkan
Bilik air yang kecil dan ruang yang sempit bukanlah menjadi penghalang untuk tidak menghiasi bilik air Mama. Tips yang pasti tidak gagal untuk konsep ini adalah dengan menggunakan warna putih sebagai latar belakang. Tambahkan dengan gelas kaca sebagai penghadang serta sebuah cermin besar untuk menghidupkan bilik air Mama.
Kredit gambar: Australian Furniture Fair
Jika Mama mempunyai bajet yang lebih sedikit, Mama juga boleh menggantikan paip dan bingkai besi dengan paip dan bingkai dari tembaga atau loyang berwarna kuning keemasan. Ia pasti memberikan satu kelainan yang unik pada bilik air.
Kredit gambar: Hunker.com
Walau apapun gaya pilihan yang Mama tentukan untuk bilik air idaman Mama, peganglah pada pesanan Mama Siti, less is more. Rekabentuk minimalis pasti tidak akan mengecewakan sesiapa.
Tema 4: Luahkan kreativiti dengan tema Bohemia
Hanya bermain dengan lapisan corak dan tekstur, Mama boleh meluahkan kreativiti Mama di ruang bilik air dengan menggunakan tema Bohemia. Bilik air yang kecil rasa sangat mengundang dan tenang dengan hanya menyusun atur dekorasi seperti cermin berbingkai rotan, serta kraf dan nyiru tradisional sebagai hiasan dinding.
Ditambah pula dengan bakul anyaman, rak rotan yang kecil serta tirai bercorak Bohemia menambahkan seri bilik air Mama. Jangan lupa untuk meletakkan sejenis dua flora hijau yang menjadi kemestian untuk tema ini.
Kredit gambar: Curated Interior
Tema 5: Pamerkan imej kontemporari dengan warna-warna yang terang
Ramai yang tidak mahu mengambil risiko menggunakan warna-warna terang seperti merah, hijau mahupun oren dan kuning terang sebagai warna tema. Sebenarnya,
warna mempengaruhi mood  seseorang dan tanggapan terhadap ruang yang ada. Jadi, menjadi satu kepentingan untuk Mama memilih warna yang bersesuaian.
Menghiasi dinding dengan dengan jubin adalah satu strategi bijak untuk bilik air di Malaysia yang rata-ratanya sentiasa di dalam keadaan basah. Harmonikan pilihan jubin Mama dengan tema warna bilik air yang sudah ada di dalam minda Mama.
Kredit gambar: Contemporarist
Mengecat dinding antara pilihan yang murah dan boleh ‘versatile’. Gunakan idea di luar kotak minda dengan menyediakan satu feature wall atau dinding utama yang dihiasi unik.
Wallpaper mungkin nampak bergaya dan eksklusif seperti rekabentuk bilik air gaya kontinental. Namun, jika wang bukan menjadi penghalang, Mama hendaklah memastikan tukang yang memasang wallpaper Mama itu benar-benar mahir dan berpengalaman untuk mendapatkan hasil yang memuaskan.
Hiasi dengan lampu-lampu neon atau LED yang pasti membuatkan bilik air Mama suatu ruang menarik yang lain daripada yang lain.
KKredit gambar: Houzz
Hiasi dengan lampu-lampu neon atau LED yang pasti membuatkan bilik air Mama suatu ruang menarik yang lain daripada yang lain.
Apa-apa pun tema pilihan Mama, Mama Siti yakin, Mama tidak perlu mengeluarkan bajet yang tinggi untuk menghasilkan idea yang eksklusif dan klasik.
Jubin tak bercorak, cermin bulat tak berbingkai, dan sedikit sentuhan flora hijau sebagai deko sudah cukup untuk menghidupkan bilik air Mama. Semoga perkongsian yang ada, sedikit sebanyak dapat memberi idea untuk Mama. Selamat menghias.


Koleksi Zikir dan Doa Pagi Yang Tak Rugi Untuk Diamalkan Semasa Waktu Sahur Sehingga Subuh

Bersempena dengan bulan Ramadan ini, umat Islam digalakkan untuk memperbanyakkan amal ibadah dan melakukan perkara-perkara yang boleh meningkatkan keimanan kita. Malah, antara waktu mustajab doa adalah seperti malam, atau sekarang lebih mudah diamalkan sejurus habis sahur sehingga masuknya waktu Subuh.
Senang cakap, lepas je Mama dan keluarga habis makan untuk bersahur, Mama boleh galakkan anak-anak untuk menunaikan beberapa solat sunat, mengamalkan doa pagi dan zikir-zikir sehingga masuknya waktu Subuh. Mama juga boleh mulakan hari dengan membaca doa bangun tidur sejurus Mama membuka mata. Alhamdulillah sahaja sudah memadai.
Malah, waktu pagi adalah tempoh yang sangat istimewa dan kelebihannya tidak terdapat di masa lain tau.
Berpagian Mencari Rezeki

Kredit gambar: Putrimardii.wordpress.com
Allah memberikan keistimewaan kepada mereka yang memulakan harinya seawal pagi agar kita dapat menyambut keberkatan di waktu pagi.
Kalau ada kelapangan dan peluang, apa kata kita sahut seruan ini. Tak rugi pun kalau celik mata awal-awal, kalau yang tak biasa mungkin ambil masa sikit nak jadikan rutin kan. Tak apa asalkan kita berusaha.
Oh, Mama Siti teringat satu riwayat dari Nabi Muhammad SAW;
Rasulullah SAW bersabda: “Bangunlah pada pagi hari untuk mencari rezeki dan keperluan-keperluan hidupmu. Sesungguhnya pada pagi hari, terdapat berkah dan keberuntungan”
(Riwayat at-Tabrani dan al-Bazzar)
Kita boleh perhatikan disini, ianya bukan sekadar cakap kosong. Rasulullah SAW pun seru kita untuk bangun pagi dan segera cari rezeki sebab ada berkat dan keberuntungan yang menunggu.
Mama Siti tak nafikan dalam dunia ni ada macam-macam jenis kerja. Ada yang kena kerja tengah malam, petang dan awal pagi sebelum Subuh pun ada. Pada mereka yang perlu bekerja di malam hari, jangan putus asa okay, annda juga sedang berusaha. Pasti Allah gantikan dengan yang lebih baik. Jom kita lihat doa pagi dan zikir-zikir lain yang boleh diamalkan semasa waktu sahur mahupun semasa pagi hari biasa yang lain.
Doa Pagi Yang Boleh Diamalkan
Doa Agar Ilmu, Rezeki, dan Amal yang Diterima
Kredit gambar: Risalahislam.com
Doa Agar Diberkati Waktu Paginya
اَللَّهُمَّ بِكَ أَصْبَحْنَا وَبِكَ أَمْسَيْنَا، وَبِكَ نَحْيَا، وَبِكَ نَمُوْتُ، وَإِلَيْكَ النُّشُوْرُ
‘Allahumma bika ashbahna, wa bika amsaina, wa bika nahya, wa bika namutu, wa ilaikan nusyur’
“Ya Allah, denganMu aku berpagi hari, denganMu aku bersore hari, denganMu kami hidup, denganMu kami mati. Hanya kepadaMu kami kembali.”
(HR Abu Dawud, At-Tirmidzi, Ibnu Majah)
Doa Pagi Hari Memohon Perlindungan dari Makhluk
Kredit gambar: flickr
أَعُوذُ بِكَلِمَاتِ اللَّهِ التَّامَّاتِ مِنْ شَرِّ مَا خَلَقَ
‘A’udzu bikalimatillahi taammati min syarri maa khalaq’
“Aku berlindung dengan kalimat Allah yang sempurna dari kejahatan ciptaanNya.”
(HR Muslim dan Ibnu Sina)
Doa Perlindungan Dari Kejahatan, Kemalasan & Kedaifan Serta Azab Neraka & Kubur
أَصْبَحْنَا وَأَصْبَحَ الملْكُ للهِ، وَالحَمْدُ للهِ
 لَا إِلَهَ إِلَّا اللهُ وَحْدَهُ لَا شَرِيْكَ لَهُ
لَهُ الملْكُ وَلَهُ الحَمْدُ وَهُوَ عَلَى كُلِّ شَيْءٍ قَدِيْرٌ
 رَبِّ أَسْأَلُكَ خَيْرَ مَا فِي هَذِهِ اللَّيْلَةِ وَخَيْرَ مَا بَعْدَهَا
وَأَعُوْذُ بِكَ مِنْ شَرِّ مَا فِي هَذِهِ اللَيْلَةِ وَشَرِّ مَا بَعْدَهَا
 رَبِّ أَعُوذُ بِكَ مِنَ الكَسْلِ وَسُوْءِ الكِبَرِ
 أَعُوذُ بِكَ مِنْ عَذَابٍ فِي النَّارِ وَعَذَابٍ فِي القَبْرِ
‘Ashbahnā wa asbahal mulku lillāhi wal hamdu lillāhi, lā ilāha illallāhu wahdahū lā syarīka lah, lahul mulku wa lahul hamdu wa huwa ‘alā kulli syai’in qadīr. Rabbi, as’aluka khaira mā fī hādzihil lailata wa khaira mā ba’dahā, wa a’ūdzu bika min syarri mā fī hādzihil lailata wa khaira mā ba’dahā. Rabbi, a’ūdzu bika minal kasli wa sū’il kibari. A’ūdzu bika min ‘adzābin fin nāri wa ‘adzābin dil qabri’
[Imam an-Nawawi dalam kitabnya Al Adzkar]
“Kami dan kuasa Allah berpagi hari. Segala puji bagi Allah. Tiada tuhan selain Allah yang maha Esa, tiada sekutu bagiNya. BagiNya segala kuasa dan puji. Dia kuasa atas segala sesuatu. Tuhanku, aku memohon kepadaMu kebaikan malam ini dan malam sesudahnya. Aku memohon perlindunganMu kejahatan malam ini dan malam sesudahnya. Tuhanku, aku memohon perlindunganMu dari kemalasan dan kedaifan masa tua. Aku memohon perlindunganMu dari siksa neraka dan siksa kubur”
Sayyidul Istighfar
اللَّهُمَّ أنْتَ رَبِّي لا إلَهَ إلَّا أنْتَ
 خَلَقْتَنِي وأنا عَبْدُكَ
 وأنا علَى عَهْدِكَ ووَعْدِكَ ما اسْتَطَعْتُ
 أعُوذُ بكَ مِن شَرِّ ما صَنَعْتُ
 أبُوءُ لكَ بنِعْمَتِكَ عَلَيَّ
 وأَبُوءُ لكَ بذَنْبِي فاغْفِرْ لِي
 فإنَّه لا يَغْفِرُ الذُّنُوبَ إلَّا أنْتَ
‘Allaahumma Anta Rabbi Laa ilaaha illaa Anta Kholaq-tanii Wa Ana ‘Abduka Wa Ana ‘Ala ‘Ahdika Wawa’ Dika Mas-tatha’tu A’uzu-bika Min Syarrimaa Sona’tuAbuu-U Laka Bini’matika ‘AlayyaWa Abuu-U Bidzanmmbi FaghfirliiFainnahu Laa Yagh-Firudz-zunuba Illaa Anta’
“Ya Allah, Engkaulah Tuhanku, tidak ada Tuhan kecuali Engkau, Engkau telah menciptakan aku dan aku adalah hambaMu, dan hamba pasti menuruti ketentuan-ketentuanMu, janji-janjiMu sesuai kemampuanku. Aku meminta penjagaanMu dari buruknya segala perbuatanku, aku mengakui segala nikmat yang Engkau berikan dan mengakui adanya dosa-dosa yang aku lakukan. Tidak ada yang mengampuni dosa-dosa kecuali engkau.”
Zikir-zikir di Pagi Hari
Ayat Kursi

Kredit gambar: Wikimedia Common
Membaca 3 Qul Sebanyak 3 kali
Kredit gambar: Pinterest
Surah 3 Qul terdiri daripada Surah Al-Ikhlas, Surah Al-Falaq & Surah An Naas. Mereka yang membaca 3 Qul sebanyak 3 kali setiap hari akan mendapat fadhilat iaitu diberikan kecukupan dari segala perkara untuknya.
Seperti yang dinyatakan dalam riwayat di bawah;
“Siapa yang mengucapkannya masing-masing tiga kali ketika waktu pagi dan petang, maka segala sesuatu akan dicukupkan untuknya”  (HR. Abu Daud & Tirmidzi)
Al Ma’thurat

Kredit video: YouTube
Himpunan doa dan zikir dari baginda Rasulullah SAW yang telah disusun oleh Imam Hassan Al Banna.
Buku Al Ma’thurat yang terdapat di pasaran kebanyakannya telah lengkap dengan bilangan bacaan yang perlu diulang. Mama juga boleh mendengarkan bacaan Al-Ma’thurat di YouTube mahupun Spotify. Selain itu, cara bacaan di waktu pagi dan petang juga telah disediakan untuk membezakan cara membacanya.
Kelebihan Mengamalkan Zikir-zikir dan Doa Pagi
Membuka pintu rezeki
Kredit gambar: Indonesiainside.id
“Berdoalah kepada-Ku, Aku akan mengabulkannya. Sesungguhnya orang-orang yang menyombongkan diri dari menyembahKu akan masuk neraka Jahannam dalam keadaan hina.” (QS. Al Mu’min: 60)
Kalau kita perhatikan maksud doa-doa tadi, perasan tak isinya adalah permohonan kita kepada Allah agar diberikan pintu rezeki dan supaya rezeki tersebut diberkati?
Allah bahkan berkata orang yang sombong akan dimasukkan ke neraka Jahanam. Nauzubillah. Semoga dengan kita merendah diri meminta kepadaNya akan diterima amal baik yang dilakukan.
Mendekatkan diri kepada AllahMenzahirkan kesyukuran
Allah akan bagi lebih kalau kita bersyukur. Ada rezeki yang mengalir bila kita berterima kasih kepada tuhan yang maha memberi. Seperti firman Allah dalam ayat;
“Dan (ingatlah) ketika Tuhan kamu memberitahu: Demi sesungguhnya! Jika kamu bersyukur nescaya Aku akan tambah nikmat-Ku kepada kamu dan demi sesungguhnya, jika kamu kufur ingkar sesungguhnya azab-Ku amatlah pedih”
(Surah Ibrahim, ayat 7)
Membina rutin yang positifMeningkatkan produktiviti setiap hari
Paling utama adalah kita sebagai hamba harus sentiasa yakin dengan janji Allah dan sabda baginda Rasulullah. Kata-kata itu doa, jadi berkatalah yang baik-baik kerana semula yang dituturkan sentiasa menjadi perhatian tuhan yang maha mendengar.
Jadi, Mama boleh cuba untuk mengamalkan zikir dan doa pagi ini bermula sekarang, sepanjang bulan Ramadan. InshaAllah lebih mudah untuk istiqamah sehingga ke bulan-bulan seterusnya dan lihat bagaiman aktiviti seharian menjadi lebih tenang dan diberkati, inshaAllah.


5 Tips Utama Keluar Shopping Bersama Anak Kecil Ramadan Ini – No 4 Sangat Penting!

Kali ni Mama Siti ada tips untuk Mama Papa yang nak shopping sambil bawa anak kecil terutamanya sepanjang Ramadan ini – tak kisahlah untuk membeli persiapan raya mahupun barangan keperluan rumah sepanjang Ramadan. Alhamdulillah, tahun ni kita dapat beraya dengan lebih meriah (tetapi masih harus berjaga-jaga ya!) sejak bermulanya pandemik COVID-19.
Artikel kali ini juga sangat sesuai untuk Mama dan Papa yang ada bayi dan anak kecil terutamanya untuk mereka yang baru bergelar ibu bapa. Jangan fikir seronok berbuka atau shopping sakan sahaja ya Mama.
Pastikan Mama terapkan tip-tip di bawah dan juga kekal memakai mask, menjaga jarak dan mengikuti SOP yang telah ditetapkan kerana virus tersebut masih ada di mana-mana sahaja.

Tips Berbelanja Bersama Anak Kecil dan Bayi
1. Sediakan senarai barang
Tak kisahlah baju atau hiasan untuk raya atau groceries, lebih baik sediakan catatan barangan terlebih dahulu. Cara ini dapat membantu Mama fokus dan dapat melengkapkan senarai walaupun perlu bahagikan perhatian pada pembelian dan anak-anak.
Kredit gambar: Unsplash
Untuk cara yang lebih berkesan, kenal pasti barangan yang diperlukan sehari sebelum keluar shopping. Sebaiknya, lakukan selepas anak-anak tidur atau saat tiada di rumah. Mama dapat selesaikan kerja dengan tenang dan boleh semak senarai mengikut kategori.
Jika tidak berkesempatan untuk tulis senarai sehari awal, lakukan pada waktu malamnya. Menjadi seorang ibu dan ayah memaksa kita untuk jadi lebih aktif dan proaktif. Oleh itu, Mama Siti cadangkan kita buat senarai secara atas talian supaya mudah dikemas kini dan dikongsi dengan ibu atau ayah.
2. Libatkan anak dalam aktiviti berbelanja
Tips yang kedua ini adalah yang paling Mama Siti gemari sebab cara ini mampu memberi pendedahan awal kepada anak tentang kemahiran kewangan dan pemerhatian. Lagipun anak suka kalau mereka dianggap seperti seorang dewasa. Mereka suka rasakan diri sendiri sebagai individu penting dalam sesuatu perkara.
Bagaimana nak libatkan anak dalam aktiviti shopping ni? Senang saja, Mama boleh mulakan dari senarai barang. Pilihan yang satu ini bermanfaat jika anak sudah pandai bercakap dan mengira.
Antara idea yang Mama boleh fikirkan sekarang ialah buatkan pelekat yang mewakilkan barang-barang tertentu, selepas itu boleh tampalkan di kertas. Lanjut, boleh bahagikan seksyen dalam kertas yang sama untuk meletakkan kuantiti barang yang perlu dibeli. Jadi, anak tahu aplikasi pengiraan yang mereka telah pelajari.
Seterusnya ketika di tempat beli-belah. Mama bebas memilih tempat di mana saja sama ada di pusat membeli-belah atau pasar awam.

Setibanya di tempat, ambil troli sesuai saiz kanak-kanak jika ada. Mereka akan rasa lebih enjoy dan bertanggungjawab untuk memenuhi troli dengan barang keperluan rumah. Mulakan dengan barang yang pertama di dalam senarai dan diikuti dengan barang seterusnya hingga lengkap. Mama jangan lupa untuk tandakan barang-barang yang sudah diambil untuk memudahkan pembelian yang seterusnya.
Aktiviti seperti ini dapat mengeratkan hubungan kekeluargaan terutamanya untuk Mama dan Papa yang sibuk sepanjang minggu dan tiada masa bersama anak-anak.
3. Rancang waktu sesuai keadaan anak
Cukup makan, cukup tidur dan cukup sihat. Tiga perkara ini hendaklah menjadi perhatian Mama setiap kali keluar rumah bersama anak-anak. Acap kali kita lihat ada anak meragam disebabkan tidak cukup tidur atau berada di luar pada waktu mereka berehat.

Sebagai masyarakat yang bertimbang rasa, kita pun akan rasa tak selesa bila orang lain mula berikan pandangan kurang menyenangkan pada kita. Lebih perit lagi bila Mama dan Papa terpaksa ambil keputusan untuk membatalkan sesi tersebut.
Bagi membantu melancarkan perjalanan Mama sekeluarga, Mama Siti cadangkan untuk Mama fahami dahulu waktu tidur anak-anak. Elakkan keluar rumah pada masa-masa sensitif ini. Berkemungkinan besar anak akan mula merengek, dan meragam disebabkan ketidakselesaan tempat dan suasana.
Jika keadaan memaksa, buatlah persiapan awal seperti bekalan susu, mainan dan lain-lain perkara yang berkaitan. Jika perlu, letakkan mereka di dalam kereta sorong bayi supaya anak rasa lebih selesa dan nyaman.
Kredit gambar: Rainier Ridao on Unsplash
Pastikan juga mereka sudah makan dan kenyang supaya tidak berlaku sketsa anak kelaparan. Haru biru jadinya nanti. Bawakan atau belikan manisan untuk mereka pada awal proses shopping ini.
4. Ajarkan anak Dos & Don’ts semasa berada di luar
Kredit gambar: Irish83 on Unsplash
Anak pada fasa umur 1-6 tahun adalah golden years buat mereka. Ini disebabkan keadaan otak yang sedang aktif berhubung dan senang menerima input baru. Mama boleh memanfaatkan masa shopping ini dengan mengajarkan mereka tentang nilai murni semasa berada di luar.
Tips yang keempat ini memerlukan kesabaran yang tinggi dari ibu ayah. Biasalah, anak-anak ini sangat aktif, belum tentu mereka ingat dan faham pada sesuatu perkara setelah diberitahu pada kali pertama. Pengulangan adalah kunci, jadi teruskan bersabar dan mendidik ya.
Didik anak kecil Mama untuk tidak mengganggu orang lain apabila berada di tempat awam – sama ada di dalam shopping mall atau pasar , dan bazar Ramadan. Tegaskan untuk tidak berlari dan menyentuh barang jualan sesuka hati.
Berikan peringatan awal tentang akibat perbuatan mereka. Contohnya, perbuatan mencurahkan air di lantai menyebabkan kemalangan bagi para pekerja dan orang awam. Janganlah kita menjadi individu yang tidak disenangi masyarakat.
5. Susun laluan berbelanja
Untuk ibu ayah yang perlu menyelesaikan urusan secepat mungkin, Mama Siti ada saranan untuk Mama semua. Susunlah laluan perjalanan Mama.
Ianya mudah jika Mama membeli belah di pasaraya besar namun sedikit mencabar bagi Mama yang tidak mempunyai kemudahan yang sama. Di pasaraya besar, Mama boleh terus ke kedai yang diinginkan. Namun lain pula jika barang yang diinginkan tidak berada dalam pasaraya yang sama kerana Mama harus berhenti ke kedai yang berbeza.

Di sini, Mama cadangkan untuk ibu ayah tuliskan laluan perjalanan bermula dari kedai pertama yang bakal dilawati. Pastikan semua barang yang perlu telah lengkap dibeli.
Itu saja perkongsian Mama Siti pada kali ini. Lumrah menjadi ibu ayah, memang sentiasa sibuk tetapi itu bukan alasan untuk kita tidak meluangkan masa bersama keluarga.
Ceriakan hari anak-anak dengan seharian di shopping mall dan membeli-belah barangan keperluan rumah serta satu atau dua barang yang diinginkan anak-anak. Pasti mereka lebih gembira dan rasa disayangi walaupun Mama dan Papa sibuk dengan kerjaya.


Resepi Sup Telur Yang Ringkas & Pantas, Sangat Sesuai untuk Sahur

Sup telur adalah menu sahur yang berkhasiat dan sangat mudah untuk Mama sediakan di awal pagi, seperti di waktu sahur. Kaedah hirup sup perlahan-lahan ini juga membantu mengelakkan dehidrasi. Kalau Mama nak tahu, sebenarnya inilah cara terbaik untuk minum cecair sewaktu bersahur iaitu hirup sedikit demi sedikit.
Telur pula adalah sejenis lemak baik yang sangat bagus dan tiada had pengambilan seharian terutama khasiat kolin untuk otak. Galakkan anak kita makan semua bahagian telur ya Mama untuk khasiat yang optimum. Pengambilan lemak baik sewaktu bersahur akan membantu menambah tenaga berbanding jumlah karbohidrat yang banyak akan ditukarkan menjadi gula.
Seeloknya ambil karbohidrat seperti nasi dalam segenggam sahaja. Mama juga jangan risau jika anak kurang makan nasi, kerana Mama boleh lebihkan lauk dan sayur untuk mereka. Banyak doa minta pada Allah supaya anak-anak terdorong untuk memilih makanan yang sihat.
Jom kita lihat cara-cara untuk memasak sup telur yang sedap ini dan mudah untuk dimasak sebagai menu sahur.
Resepi Sup Telur

Kredit gambar: Resepi bonda
Menu favourite anak-anak Mama Siti ni!
Bahan-bahan
4 biji telur ayam5 biji bebola ikan atau ayam (dibelah dua)Setengah biji carrot (dihiris bulat)3 ulas bawang putih (dicincang)Sebiji bawang merah (jika suka)Cili besar (jika suka)Pati ayam homemadeLada sulahGaram pink HimalayaDua gelas air tapis Minyak masak untuk menumisDaun bawang untuk hiasan
Cara Memasak
Panaskan sedikit minyak masak, tumiskan bawang dan cili sehingga bawang nampak kuning dan garing sikit.
Kredit gambar: Mishkat Aisyah
2. Kemudian tambahkan air tapis. Tambah pati ayam homemade, garam pink dan sedikit lada sulah. Kecilkan sedikit api dapur bila kuah mula mendidih.
Kredit gambar: Mishkat Aisyah
3. Masukkan telur perlahan, sebiji demi sebiji dan jangan kacau untuk dapatkan poached egg. Bila telur nampak dah masak boleh masukkan bebola ayam atau ikan tadi.
Kredit gambar: Fiza Muhammad
4. Tutup api kemudian taburkan daun bawang dan bawang goreng sebagai penambah rasa. Sup telur dah siap untuk dihidang!
Tips Memilih Telur untuk Masakan
Memandangkan kita nak ambil sepenuh khasiat telur, bolehlah Mama pilih telur ayam yang dibela secara lepas bebas, kerana kualiti kuning telurnya lebih baik untuk perkembangan minda anak-anak. Walaupun menu ringkas, namun Mama tetap menang dalam menyediakan masakan bernutrisi tinggi untuk anak-anak menjamu selera semasa waktu sahur.
Selain itu, Mama boleh pastikan dahulu sama ada telur yang ingin digunakan masih segar atau tidak ya. Mama Siti ucapkan selamat bersahur, dan mari kita sama-sama manfaatkan kebesaran bulan Ramadan. Semoga banyak memori indah tercipta bersama anak-anak di bulan ini.


“Alamak, lupa nak baca doa makan!” Mama Boleh Bacakan Doa Ringkas Ini

“Mama! Tadi cikgu kata doa makan boleh baca bila dapat mainan juga. Betul ke Mama? “
Kalau Mama berada dalam situasi tersebut, agak-agak nak balas apa dekat anak? Adakah Mama akan kata cikgu salah atau Mama akan meminta sedikit waktu dan kembali memberikan jawapan?
Sebenarnya ada benar kata-kata si anak tadi. Doa sebelum makan yang kebiasaannya kita amalkan boleh dibaca dalam keadaan lain juga. Contohnya apabila Mama sedang mencari parkir kereta. Mama Siti teringat perkongsian Fedtri Yahya di Facebook miliknya lama dahulu tentang pengalaman beliau mudah mendapatkan tempat letak kereta setiap kali membaca doa ini.
اَللّٰهُمَّ بَارِكْ لَنَا فِيْمَا رَزَقْتَنَا وَقِنَا عَذَابَ النَّارِ
‘Allahumma barik lanaa fiimaa razatanaa waqinaa ‘adzaa bannar’
“Ya Allah, berkatilah rezeki yang Engkau berikan kepada kami dan lindungilah kami dari azab api neraka.”
Di laman Twitter @_alhusnaasma ada memberitahu bahawa doa tersebut adalah untuk kita memohon keberkatan atas rezeki dan juga supaya dijauhkan dari azab api neraka. Ia tidak terhad kepada rezeki makanan sahaja kerana sebarang bentuk kemudahan dan kesenangan juga hendaklah kita mohon agar ia dapat memberikan manfaat kepada diri dan orang lain.
DOA KETIKA HENDAK MAKAN

Berdasarkan riwayat hadis yang sahih, doa makan yang betul cukup sekadar menyebut nama Allah iaitu dengan lafaz
بسم الله
‘Bismillah’
“Dengan nama Allah.”
Daripada Umar bin Abi Salamah katanya:
“Sewaktu aku kecil di bawah jagaan Rasulullah SAW tanganku sentiasa berlegar sekeliling talam (untuk mendapatkan makanan dan lauk). Rasulullah SAW berkata kepadaku: “Wahai anak, sebut nama Allah (baca bismillah), makan dengan tangan kananmu dan makanlah (ambillah makanan) yang hampir denganmu.” [Hadis riwayat al-Bukhari dan Muslim]
Dalam riwayat lain pula ada menyebut tentang hal yang sama.
Daripada Aishah RA katanya:
“Rasulullah SAW menghadapi hidangan bersama 6 orang sahabat Baginda, tiba-tiba datang seorang Arab (badwi) lalu makan makanan tersebut dengan 2 kali suapan sahaja. Lalu Baginda bersabda, “Sekiranya orang itu membaca Bismillah sebelum ia makan nescaya makanan itu mencukupi untuk semua (ada keberkatannya pada makanan tersebut)” [Hadith Riwayat At-Tirmizi]
ADAB KETIKA MAKAN DAN MINUM
Secara tak langsung, dalam hadis di atas juga ada menceritakan tentang amalan sunnah ketika makan dan minum. Untuk melengkapkan lagi adab menikmati juadah, Mama Siti tambahkan juga beberapa tips untuk Mama sekalian.
ADAB SEBELUM MAKAN
Tips #1 Menggunakan tangan kanan
Rasulullah SAW berkata, “Apabila kamu hendak makan, hendaklah makan dengan tangan kanan, dan apabila hendak minum, minumlah dengan tangan kanan, kerana syaitan makan dengan tangan kiri dan minum dengan tangan kiri.” (Hadis direkodkan oleh Muslim)
Tips #2 Ambil makanan yang hampir
Tips #3 Membaca Bismillah
Tips #4 Berpada-pada ketika makan. Makan sebelum lapar, berhenti sebelum kenyang
Tips #5 Tidak mencela makanan
Abu Hurairah RA berkata, “Rasulullah SAW tidak pernah sekalipun mencela makanan. Sekiranya baginda berselera, baginda makan, dan sekiranya baginda tidak suka, baginda tinggalkannya. (Hadis direkodkan oleh Abu Daud).
Jika ada ketika kita dihidangkan dengan makanan yang tak kena dengan selera, janganlah kita mencaci makanan tersebut. Jika keadaan memerlukan kita memberikan maklum balas tentang hidangan tadi, katakan dengan baik dan secara terhormat.
Alamak, terlupa baca doa makan!
Mama pernah lalui perkara macam ni? Mama Siti pun pernah. Sudah makan setengah pinggan, dah separuh gelas minum, baru teringat tadi belum baca doa. Aduhai, macam mana ni?

Jangan khuatir, sebab kalau kita lupa baca doa sebelum makan pun, kita masih boleh berdoa dengan ayat yang lain seperti ini.
Daripada Aisyah RA bahawa Rasulullah SAW bersabda:
“Apabila salah seorang di antara kamu makan, maka hendaklah dia menyebutkan nama Allah SWT. Jika dia terlupa untuk menyebut nama Allah SWT pada awalnya, hendaklah dia mengucapkan:
بِسْمِ اللّٰهِ أَوَّلَهُ وَآخِرَهُ
‘Bismillahi awwalu wa akhirahu’
“Dengan nama Allah pada setiap permulaannya dan pengakhirannya.” [HR Abu Dawud]
Agama kita cukup sempurna dan sentiasa tenang dalam menghadapi sesuatu. Jika kita ada melakukan kekhilafan, beberapa kemudahan boleh diberikan. Namun ianya juga bergantung pada keadaan. Dalam ilmu yang kita tidak mahir, eloklah jika kita bertanyakan kepada yang sepatutnya seperti para alim ulama.
ADAB SELEPAS MAKAN
Kerana Islam itu agama yang syumul iaitu bersifat menyeluruh, jadi elok kalau kita meneruskan nilai ajaran agama selepas makan pula. Kita boleh mulakan dengan satu sunnah dahulu, apabila sudah terbiasa, barulah tambahkan amalan lain pula. Ini kerana menjadi istiqamah itu lebih baik dan dituntut agama.

Dari Aisyah RA bahawa pada suatu malam Nabi SAW mengambil tikar yang diperbuat daripada pelepah dan daun tamar untuk dijadikan dinding tempat baginda bersolat di waktu malam dan di waktu siang, baginda menghamparkan tikar daun tamar itu dan duduk di atasnya, orangpun datang berkumpul kepada Rasulullah lalu solat sepertinya sehingga ramai yang mengikutinya, Rasulullah datang dan menemui mereka lalu bersabda: “Wahai sekalian manusia, beramallah sekadar kemampuan kamu, bahawasanya, Allah tidak akan berasa jemu sehingga kalian merasa jemu. Dan sesungguhnya amalan yang paling dicintai Allah adalah amalan yang dikerjakan secara berkekalan walaupun sedikit.” [HR Bukhari]
Tips #1 Mengucapkan syukur
اَلْحَمْدُ ِللهِ الَّذِىْ اَطْعَمَنَا وَسَقَانَا وَجَعَلَنَا مُسْلِمِيْنَ
‘Alhamdulillaahil ladzii ath’amanaa wa saqoonaa wa ja’alnaa muslimiin’
“Segala puji bagi Allah yang telah memberi kami makan dan minum serta menjadikan kami di kalangan orang islam.”
Ini adalah berdasarkan riwayat sahih dari Anas Bin Malik r.a. katanya, Nabi SAW bersabda; “Allah sangat suka kepada hambaNya yang mengucapkan tahmid (Alhamdulillah) sesudah makan dan minum.” [HR. Muslim]
Tips  #2 Membasuh tangan hingga bersih
Tips #3 Membersihkan tempat makan
Tips #4 Menjilat jari dengan sopan
Sabda Rasulullah SAW, “Apabila seseorang daripada kalian makan, maka jilatlah jari-jarinya kerana dia tidak tahu di bahagian jari manakah keberkatan itu berada.” [HR Muslim]
Bukan sekadar ikutan semata, amalan ini telah diperakui oleh kajian sains. Di jari manusia itu sendiri terdapat enzim RNase. Enzim ini membantu metabolisme badan dan nanti akan memudahkan proses pencernaan.

Doa makan tidak perlu panjang tetapi memadai dengan sebutan ringkas sahaja. Sama juga apabila sudah selesai makan, kita hanya perlu membaca alhamdulillah. Seperti yang Mama Siti nyatakan diatas, kalau mahu memulakan sesuatu sunnah, bersederhanalah. Sikap tamak dan tergesa-gesa itu selalunya mendatangkan keburukan. Semoga perkongsian kali ini bermanfaat untuk Mama sekalian.


20 Jenis Pokok Hiasan Luar Rumah Dan Tips Penjagaannya

Menanam pokok di luar rumah boleh mencipta suasana yang berbeza. Mama tidak semestinya perlu ada landskap tersendiri dan tukang kebun.
Sendiri-sendiri pun boleh buat, sambil-sambil mengeluarkan peluh kan?
20 Jenis Pokok Hiasan Luar Rumah
Tak adalah susah sangat sebenarnya. Memang setiap jenis pokok itu berlainan cara penjagaannya. Tetapi dengan cara yang betul, halaman dan sekeliling rumah Mama akan kelihatan indah dan menyegarkan mata apabila dihiasi pokok-pokok ini:
1. Snake Plant (Lidah Jin)

Kredit gambar: propertyguru.com.my
Pokok lidah jin ini, ia tidak memerlukan cahaya matahari yang banyak ya. Disebabkan itu jugalah ia boleh je hidup di dalam rumah.
Jadi Mama perlu letakkannya di kawasan yang agak redup, yang tidak menerima cahaya matahari direct untuk jangka masa yang lama.
Menurut Property Guru, ia boleh memperelokkan kualiti udara dengan menyerap karbon dioksida dan menghasilkan oxigen. Ia juga tidak memerlukan air yang banyak. Jadi Mama tidak perlu risau jika rutin harian Mama sibuk dan tidak sempat menjaganya.
Kalau hujan turun tu pun dah cukup.
2. Fiddle Leaf Fig
Kredit gambar: istockphoto
Antara tarikan pada pokok fiddle leaf fig ini ialah, bentuk daunnya. Ia besar dan lebat, serta struktur daunnya yang unik.
Batangnya pula boleh tumbuh dengan tinggi, sesuai kalau Mama nak tanamnya membentuk seakan-akan pagar atau laluan di halaman.
Ia memerlukan cahaya matahari yang cukup dan cara menyiramnya pula tidaklah susah, tetapi hanya perlu siram apabila tanahnya mulai kering pada ukuran 1 inci dari permukaannya.
3. Aloe Vera (Lidah Buaya)
Kredit gambar: kebuna.com
Pokok lidah buaya pun merupakan antara yang popular kan? Bukan sahaja untuk hiasan tetapi lebih kepada manfaatnya yang pelbagai.
Kalau kulit sensitif ke, rambut kerap gugur dan luka terkena air panas ke, boleh ambil isi dan gel daun lidah buaya ni dan sapu secara berkala. Memang akan nampak hasilnya!
Ia perlu cahaya matahari yang cukup dan siraman air yang kerap. Ada yang suka tanam di dalam pasu dan ada juga yang tanam terus je di atas tanah.
Mana-mana pun boleh.
4. Wandering Jew
Kredit gambar: istockphoto
Pokok ni pun boleh ditanam di dalam rumah kerana ia boleh hidup dengan hanya diletakkan di dalam air.
Ramai yang tanam pokok ini di luar rumah juga, tetapi mestilah tidak mendapat cahaya matahari secara terus berpanjangan kerana ia hanya memerlukan cahaya matahari yang sederhana dan cerah.
5. Apu-Apu (Water Cabbage/Water Lettuce)
Kredit gambar: istockphoto
Mesti Mama pernah tengok pokok ini kan? Pokok apu-apu ni biasanya orang letak dalam kolam ikan. Dari kecil sampailah besar berganda saiznya.
Ia tak perlu cahaya matahari yang banyak pun, tetapi pH air tu mestilah di antara 6.5 hingga 7.2 ya.
6. Bunga Tetepok (Water Snowflake/Floating Heart )
Kredit gambar: propertyguru.com.my
Selain pokok apu-apu, pokok bunga tetepok pun orang letak juga dalam kolam. Yang menariknya, bunga ini bentuknya seperti snowflakes, memang cantik menghiasi kolam rumah Mama nanti!
7. Bunga Kertas (Bougainvillea)
Kredit gambar: istockphoto
Ini memang merupakan antara pokok hiasan luar rumah pilihan rakyat Malaysia kan? Terutamanya di kampung, pokok bunga kertas lah yang menghiasi halaman rumah.
Bermacam-macam warna pula tu.
8. Bunga Siantan (Ixora)
Kredit gambar: propertyguru.com.my
Kanak-kanak selalu bermain dengan bunga pokok ni. Yelah.. kalau disambung-sambung, boleh buat rantai dan gelang dari bunganya.
Pokok bunga siantan ni pun ada bermacam warna seperti merah, kuning dan putih.
9. Bunga Raya (Hibiscus)
Kredit gambar: istockphoto
Terasa bangga jika ada pokok bunga raya sebagai bunga kebangsaan ini di halaman rumah. Kalau pacak bendera Malaysia berdekatan, lagi berkibar rasa semangat patriotik.
Biasanya orang tanam yang warna merah. Tapi warna lain seperti warna merah jambu dan putih pun tak kurang cantiknya!
10. Bunga Allamanda Kuning
Kredit gambar: istockphoto
Selalu nampak pokok bunga kuning ini ditanam di kampung, ini rupanya namanya. Pokok ni senang je tanam, asalkan cukup cahaya matahari dan air.
Kadang-kadang tu, cantaslah sikit-sikit untuk galakkan tumbesarannya. Hati-hati dengan getahnya ya?
11. Kaktus
Kredit gambar: istockphoto
Antara pokok yang bukan high-maintenance ialah, pokok kaktus. Yelah.. siram air pun kadang-kadang je,  bukannya hari-hari. Lepas tu kalau kena cahaya matahari berterusan pun tak apa.
Sekarang ni banyak je pokok kaktus yang cantik-cantik. Pilih je baka yang macam mana Mama suka.
12. Daun Semun
Kredit gambar: istockphoto
Juga dikenali sebagai pokok paku langsuir, pokok daun semun atau bird’s nest fern ni pun sering menjadi pilihan pemilik rumah untuk menghiasi halamannya.
Bila semakin besar, semakin berkembanglah daunnya. Macam bunga besar yang mekar gitu.
13. Curly Lipstick Plant
Kredit gambar: angusandceleste.com
Unik kan nama pokok ni? Rupanya pun bukanlah seperti pokok-pokok kita selalu tengok. Menurut Fiza, ia dinamakan sedemikian kerana kudup bunganya yang berkembang macam lipstick membentuk silinder panjang.
Cantik dan unik kan?
14. Acalypha Hispida
Kredit gambar: azhafizah.com
Pokok ini lebih dikenali sebagai pokok ekor kucing kerana bunganya berbulu seperti ekor kucing. Menimbulkan kontra kan di antara tumbuhan-tumbuhan hijau?
15. String of Nickels
Kredit gambar: istockphoto
Buat Mama yang sukakan pokok gantung, pokok string of nickels ni cantik sangat jika digantung menghiasi halaman rumah Mama.
Nak gantung di balkoni ke, di pagar rumah ke, pandai-pandai lah ya?
16. String Of Pearls
Kredit gambar: istockphoto
Pokok string of pearls pun sama cantik dengan pokok string of nickels. Kalau tanam di dalam pasu sangkut, berjurai turun ke bawah macam butiran mutiara.
17. Pokok Periuk Kera
Kredit gambar: istockphoto
Pokok periuk kera pun terkenal sebagai pokok gantung yang menarik. Uniknya pokok ini, ia memakan serangga halus yang mendekatinya.
Jika halaman rumah Mama banyak serangga dan lalat buah, bolehlah cuba tanam pokok ini ya?
18. Pokok Paku Boston
Kredit gambar: istockphoto
Pokok ini dipercayai dapat meningkatkan kualiti udara. Macam pokok paku pakis kan, tapi lebih cantik!
19. Pokok Keladi
Kredit gambar: istockphoto
Merupakan antara sensasi terkini, datang dengan pelbagai bentuk dan rupa, pokok keladi telah mengambil tempat di banyak hati rakyat Malaysia.
Tak dinafikan, memang cantik-cantik pokok keladi ni.
20. Pokok Ati-ati
Kredit gambar: istockphoto
Tidak dilupakan juga, pokok ati-ati pun antara pokok hiasan luar rumah yang diminati ramai. Untung tanam pokok ini ya. Ia akan beranak-pinak dengan banyaknya.
Antara tarikannya ialah warna daunnya yang pelbagai. Cara penjagaannya pun tak susah.
Tips Menjaga Pokok Hiasan Luar Rumah
Kadang-kadang bila tengok orang tu, senang je dia tanam dan jaga pokoknya. Macam mana lah boleh hidup dan subur macam tu.
Sebenarnya, dengan ilmu yang betul, Mama pun boleh tanam dan hias kawasan di luar rumah Mama tau:
1. Air yang cukup
Pastikan Mama siram pokok dengan kadar dan jumlah air yang sesuai ya. Tak kurang dan tak lebih.
2. Cahaya matahari pada kadar yang sesuai
Pastikan Mama dedahkan pokok Mama kepada cahaya matahari pada kadar yang bersesuaian. Ada pokok yang perlukan cahaya matahari sedikit je, ada yang perlu banyak, ada juga yang perlu lama berpanjangan.
Bolehlah susun atur pasu dan pokok di tempat yang sesuai di luar rumah ya.
3. Baja yang sesuai
Kalau pokok bunga, gunakanlah baja bunga untuk membantu tumbesaran pokok Mama.
4. Saiz pasu yang betul
Walaupun pokok hiasan Mama masih kecil lagi, tidaklah bermaksud Mama perlu gunakan pasu yang kecil. Ada sesetengah pokok, akarnya berserabut dan banyak. Jadi ia memakan lebih ruang untuk membesar.
Pastikan saiz pasu sesuai dengan jenis dan umur pokok supaya tumbesarannya tidak terbantut.
5. Trim pokok dan bersihkan ruang di tanahnya
Ada sesetengah pokok, makin dicantas, makin meriah ia bertunas dan bercabang. Ada juga jika tidak dibuang daunnya yang kering dan rosak, bahagian lain pokok akan terjejas sama.
Oleh itu, sentiasalah buang bahagian-bahagian pokok yang rosak dan cabut rumput atau sebarang tumbuhan yang tumbuh di kawasan sekitar tanahnya supaya zat dan kelembapan dari tanah tidak diserap oleh tumbuhan lain.
Pokok Hiasan Luar Rumah Untuk Halaman Mama
Banyak je pilihan pokok hiasan luar rumah untuk ditanam di halaman Mama. Pilih je yang mana sesuai dan berkenan, nanti boleh dapatkan panduan tentang cara penjagaannya dari penjual pokok ya?
Kalau Mama nak tanam pokok di dalam rumah pun banyak je, bolehlah hias ruang dalaman rumah nanti. Tentu cantik dengan tumbuhan-tumbuhan ini.


Doa Buka Puasa Secara Bersendirian & Beramai-ramai (+ Perbezaan Tempoh Puasa Negara Lain)

Mama Siti sangat gembira dan tak sabar apabila tibanya bulan Ramadan – lain viba bulan Ramadan ni. Memang sangat istimewa pada kita umat Islam, dan Mama Siti yakin untuk ramai umat Islam di luar sana juga.
Bersempena dengan bulan Ramadan ini, Mama Siti nak kongsikan doa buka puasa yang lengkap dan beberapa amalan/tips yang boleh dilakukan semasa berbuka.

Doa Buka Puasa Secara Bersendirian

‘Allahumma Lakasumtu Wabika Aamantu Wa’alaa Rizqika Afthortu Birohmatika Yaa Arhamar Roohimiin’
“Ya Allah kerana Mu aku berpuasa, Dengan Mu aku beriman, kepada Mu aku berserah dan dengan rezeki Mu aku berbuka (puasa) dengan Rahmat Mu, Ya Allah Tuhan Maha Pengasih.”
Doa Buka Puasa Ramai

‘Allahumma Lakasumna Wabika Aamanna Wa’alaa Rizqika Afthorna Birohmatika Yaa Arhamar Roohimiin.’
“Ya Allah kerana Mu kami berpuasa, Dengan Mu kami beriman, kepada Mu kami berserah dan dengan rezeki Mu kami berbuka (puasa) dengan Rahmat Mu, Ya Allah Tuhan Maha Pengasih.”
Adab Semasa Berbuka Menurut Sunnah

Banyakkan berdoa ketika menunggu waktu berbuka kerana ia merupakan salah satu waktu mustajab doa.Membaca doa sejurus azan Maghrib berkumandang. Menyegerakan berbuka puasa. Berbuka dengan buah kurma atau air kosong. Segerakan solat Maghrib. Berbuka puasa secara sederhana dan makanan yang berkhasiat. Menjamu makanan bagi orang yang berpuasa.
Perbezaan Iftar di Malaysia VS Luar Negara
Murmansk, Rusia
Di Malaysia, jangka masa untuk kita berpuasa adalah lebih kurang 13 ke 14 jam. Untuk pengetahuan Mama, terdapat beberapa negara yang mempunyai tempoh puasa yang sangat lama; sehingga 20 jam lamanya! Contohnya seperti:
Murmansk, Rusia (21 jam 41 minit)Lulea, Sweden (20 jam 20 minit)Reykjavik, Iceland (19jam 57 minit)Fairbanks, Alaska (19 jam 47 minit)Oslo, Norway (19 jam 6 minit)
Lama bukan tempoh masa berpuasa di negara-negara ini? Perkara ini berlaku kerana perbezaan garisan lintang dan bujur bagi setiap negara menyebabkan sesebuah negara itu mengalami tempoh berpuasa yang berlainan antara satu sama lain. Maksudnya, umat Islam yang tinggal di hemisfera utara akan berpuasa lebih lama berbanding mereka yang tinggal di negara yang berada hampir dengan garisan Kutub Selatan. Menarik bukan?
Apa-apa pun, syukur kita mampu untuk berpuasa sepanjang tempoh masa bagi negara kita. Semoga perkongsian kali ini bermanfaat dan selamat berpuasa Mama Siti ucapkan!